“Apa Tak Habis-Habis Cerita Pasal Kahwin Ni?”

Tiada angin tiada ribut, sejak semalam hangat diperkatakan apabila seorang pengguna Twitter mendakwa pelakon dan penyanyi Erra Fazira kini bergelar isteri kedua kepada kepada seorang ahli politik.

Seperti menjawab khabar angin yang sedang bertebaran di media sosial, menerusi satu perkongsian di Instagram Erra enggan mengambil pusing mengenai dakwaan berkenaan.

“Apa, tak habis-habis cerita tentang kahwin ini? Apapun, manusia memang suka bercakap, jadi biarkan sahaja mereka berseronok,” tulisnya.

Sementara itu, memetik laporan Harian Metro, Erra menafikan dakwaan berkenaan serta mengatakan dia masih lagi ibu tunggal serta meminta doakan agar dia dipertemukan jodoh satu hari nanti.

“Sudah la tu….Letih dengan cinta, putus cinta, kahwin, tak kahwin. Status saya masih lagi ibu tunggal.

“Apa yang saya pinta, doakan saja segala yang terbaik seandainya dipertemukan jodoh satu hari nanti. Sekiranya masa itu tiba nanti, doakan jodoh itu yang membahagiakan dan berkekalan hingga ke jannah,” katanya.

Terdahulu, pengguna Twitter itu turut mempersoalkan sama isteri pertama kepada ahli politik itu tahu dirinya dimadukan atau tidak.


Netizen Kritik Rambut Perang Fasha Sandha

Baru-baru ini perkongsian pelakon Fasha Sandha menjadi perhatian ramai apabila tampil dengan warna rambut terbaru yang dilihat berwarna perang.

Menerusi entri itu, Fasha turut berkata penampilannya itu adalah bagi memenuhi tuntutan watak untuk drama terbaru lakonannya.

“Diatas permintaan pengarah, kena potong rambut pendek. Bermulalah perjalanan saya sebagai Hanim untuk Khilaf Asmara,” tulisnya.

Rata-rata netizen memuji penampilan Fasha dilihat cantik dan kelihatan lebih muda dengan potongan rambut pendek.

Namun lain pula diperkatakan netizen apabila suaminya, pelakon Aidil Aziz memuat naik gambarnya bersama Fasha di Instagram miliknya dimana ada yang mengkritik penampilan terbaru pelakon itu.

Susulan ramai yang mengkritik penampilan Fasha itu, ada beberapa peminat pelakon itu tampil menjelaskan bahawa rambut tersebut adalah untuk drama terbaru. Apa pun Fasha nampak cantik dan muda sangat.


“Dia Lagi Kesian, Baru Lepas Cerai, Kita Faham Tak Ada Job”

Sejak minggu lalu hangat diperkatakan mengenai usahawan sensasi, Kak KM atau nama sebenarnya Liana Rosli apabila beberapa pendakwah tampil memberi teguran secara terbuka mengenai kaedah pemasarannya yang keterlaluan.

Perkara itu turut mendapat perhatian pelakon Lufya Omar yang bimbang tindakan Kak KM memuat naik iklan berunsur lucah  menjadi ikutan peniaga lain. Susulan teguran Lufya itu, Kak KM tampil membidas Lufya yang mahu menumpang kisahnya yang kini sedang viral dan jadi bualan ramai.

“Dia lagi kesian sebab dia tengah susah, aku faham…aku pernah jumpa dia. Sekarang pula dia baru pakai tudung, baru lepas bercerai, kita faham tak ada job.

“Tak payahlah dengan cara bercakap pasal aku untuk menaikkan rating kau. Bukan pakai nama aku untuk dapatkan job ye. Aku tak kisah, tapi umpamanya kau ni jahat sangat,” katanya.

Tidak hanya berhenti setakat itu, Lufya turut menjawab serta mengharapkan sikap keras hati itu akan mendapat teguran daripada Allah kelak.

“Subhanallah kerasnya hati manusia. Walaupun diberi kasih sayang keluarga, kekayaan, kesihatan tapi jangan lupa semua itu datangnya dengan izin Allah. Patuhlah perintah Allah!” tulisnya.


“Antivaksin Tak Boleh Rentas Negeri, Lepak Rumah Rita Rudaini, Zul Yahya Jelah”

Selepas sekian lama menanti, semalam kerajaan mengumumkan kebenaran kepada rakyat Malaysia yang sudah menerima vaksinasi lengkap melakukan pergerakan rentas negeri hari ini.

Susulan berita tersebut, ramai yang meluahkan rasa gembira apatah lagi sudah lama tidak dapat bertemu dengan ibu bapa yang berada di kampung.

Namun, status seorang netizen ini turut menjadi perhatian apabila berjenaka terhadap individu yang antivaksin serta beberapa selebriti enggan mendapatkan suntikan berkenaan.

Dalam pada itu, ada yang mencadangkan supaya membuat laporan polis jika Rita Rudaini dan Suhaimi Saad dilihat melakukan aktiviti merentas negeri. Malah, ada yang memuat naik status sindiran seolah berpuas hati apabila rentas negeri hanya untuk mereka yang sudah lengkap vaksin sahaja.

Terdahulu, beberapa selebriti iaitu Rita Rudaini, Suhaimi Saad dan Zul Yahya berkeras menolak suntikan vaksin.


Zul Ariffin Dikejarkan Ke Hospital, Alami Tekanan Darah Tinggi

Pelakon Zul Ariffin dikejarkan ke pusat perubatan di Petaling Jaya, Selangor selepas mengalami tekanan darah tinggi, petang semalam.

Menurut pengurus Zul iaitu Afdal Shahizad berkata keadaan pelakon itu bertambah baik selepas mendapat rawatan dan kini sedang berehat di rumah.

BACA: Zul Ariffin Mohon Maaf Posting Pasal Agama, Tiada Niat Menunjuk

“Zul kurang sihat dan dibawa ke hospital kerana mengalami tekanan darah tinggi atau hipertensi. Namun, keadaannya bertambah baik selepas berjumpa doktor dan mendapat rawatan lanjut. Selepas empat jam dipantau doktor, Zul kini berehat di rumah,” katanya.

Terdahulu, perkongsian Zul yang memuat naik gambarnya terbaring di atas katil hospital sambil mengangkat sebelah tangan kanan di Insta Story sekaligus menimbulkan tanda tanya netizen.


Pelakon, Pengarah & Penolong Pengarah Ditahan Positif Dadah

Pelakon lelaki berusia 29 tahun, pengarah dan penolong pengarah ditahan dalam satu serbuan di sebuah rumah di Kuala Kangsar semalam kerana disyaki terbabit dengan penyalahgunaan dadah.

Memetik laporan Harian Metr0, ketiga mereka ditahan dalam bilik berasingan kira-kira jam 7.15 pagi oleh Ibu Pejabat Polis Daerah Kuala Kangsar serta dibantu anggota Balai Polis Kuala Kangsar.

Hasil ujian air kencing mendapati pelakon dan pengarah positif dadah jenis THC atau Tetra Hydrocannibol. Manakala, penolong pengarah pula didapati positif dadah jenis AMP dan methamphetamine.

Ketiga-ketiga mereka disiasat mengikut Seksyen 12(2) Akta Dadah Berbahaya 1952, Seksyen 6 Akta Dadah Berbahaya 1952 dan Seksyen 15 (1)(a) Akta Dadah Berbahaya 1952.


Soffi Jikan Kini Sudah Bergelar Datuk?

Sejak beberapa hari lalu hangat diperkatakan mengenai pelakon Soffi Jikan kini dikatakan sudah bergelar Datuk. Ia susulan perkongsian di Instagram miliknya yang memuat naik paparan Wikipedia menunjukkan namanya kini sudah bergelar Datuk.

Memetik laporan Utusan, Soffi tidak menafikan perkara itu namun memilih untuk tidak mengulas lanjut termasuk daripada pihak mana selepas mendapat nasihat daripada peguam.

“Saya sudah lama terima gelaran itu, tetapi tak mahu komen lebih-lebih mengenai hal itu kerana telah mendapat nasihat peguam. Anda semua akan dapat jawapan sendiri kelak. Allah SWT tak akan menyembunyikan perkara yang baik,” katanya.

Dalam pada itu, Soffi tetap dengan pendiriannya untuk tidak memberi komen meskipun digesa kerana bimbang andai tersilap kata.

“Kalau saya jawab salah, tak jawab pun salah. Tapi saya rasa benda ini akan terjawab nanti, biarlah dalam bentuk surat rasmi atau sokongan bukti, itu lebih baik,” katanya.

Ditanya sama ada bimbang jika ada pihak terutama netizen akan mempersoalkan gelaran itu telah dibelinya, Soffi hanya tertawa kecil kerana baki dalam akaunnya hanya tinggal RM1.

“Nak beli gelaran Datuk? Saya boleh lampirkan tangkap layar kepada awak untuk buktikan akaun bank saya tinggal RM1 sahaja. Tak perlu temberang, saya jujur saja. Duit tinggal seringgit nak beli macam mana? Tak masuk akallah.

“Sebelum ini pun apabila ada yang tahu saya ada gelaran itu, ramai cuba datang nak minta derma dengan saya. Tapi apa yang mereka tak tahu, saya sendiri pun bukan orang senang, nak derma macam mana,” katanya.

Menurut Soffi lagi, dia tidak mahu orang memanggilnya dengan gelaran tersebut kerana baginya dia hanya menusia biasa.

“Tapi apa pun saya syukur. Allah berikan saya ketenangan walau tak senang. Dalam hidup ini, Dia bagi dua pilihan saja, senang atau tenang. Saya pilih tenang sebab orang yang senang tak selalunya tenang,” katanya.


“Saya Tak Cakap Nak Lelaki Gentleman Yang Kena Buka Pintu Kereta…”

Kini bergelar ibu tunggal kepada dua cahaya mata, selebriti media sosial terkenal, King Coco idamkan lelaki yang gentleman serta bukan dikalangan mereka yang berpangkat.

Menjelaskan lebih lanjut mengenai ciri lelaki gentleman yang diiamkannya itu, Coco atau nama sebenarnya Marshaira Ismail berkata dia senang dengan lelaki yang tahu menghargai wanita.

“Saya tak adalah cakap suka lelaki gentleman yang sampai kena buka pintu kereta atau setiap kali jumpa kena bagi bunga atau tarik kerusi..

“Tapi the thing is, lelaki gentleman ni, I suka yang jenis hormat perempuan macam tahu batas di antara dia dan teman wanitanya, tahu bagaimana menghargai mereka. I tak tahulah, still tak jumpa lelaki yang macam tu. I dah jumpalah, cuma yeaa…,” katanya.

Terdahulu King Coco mendirikan rumah tangga dengan bekas juruterbang, Azrin Anas Abdul Shukor pada 1 Januari 2017. Hasil perkahwinan pasangan itu dikurniakan dua cahaya mata lelaki.


“Tak Pernah Sayang Orang Lain Sehebat Ini” – Yonnyboii

Dalam diam, penyanyi rap Yonnyboii selamat melangsungkan pertunangan semalam dengan gadis pilihan hati bernama Nik Nazira.

Berkongsikan kegembiran tersebut di Instagram, Yonnyboii atau nama sebenarnya Muhammad Haqeem Nuriman berkata kehidupannya bahagia sejak berkenalan dengan wanita yang kini sudah bergelar tunangnya itu.

“Saya tak pernah percayakan cinta, saya tak pernah percaya pada peluang, tak pernah seyakin ini, tak pernah segembira ini, tak pernah tersenyum sebegini lama.

“Saya tak pernah merasai perasaan ini sehingga saya bertemu dengan kamu. Bersama denganmu, hati berdegup kencang,” tulisnya.

Tambah Yonny lagi, dia tidak pernah menyayangi individu lain lebih daripada dirinya sehingga bertemu dengan Nik Nazira.

“Saya pernah merasa janggal atau gementar sehinggalah bertemu kamu. Selama ini tiada alasan untuk menyayangi orang lain lebih daripada diri sendiri sehinggalah saya bertemu kamu.

“Saya yakin kamulah orangnya sahabatku, untuk dihabiskan sisa hidup bersama. Sayang awak selama-lamanya,” tulisnya.

Terdahulu, majlis pertunangan Yonny dan Nik Nazira diadakan di ibu negara yang hanya dihadiri kenalan terdekat.


“Suka Hatilah Nak Cakap Aku Meroyan, Kau Tahu Apa Yang Kau Dah Buat”

Sejak semalam hangat diperkatakan mengenai pelawak Shuk Sahar apabila isterinya, Rossa Sera memberi bayangan rumah tangga mereka kembali retak apabila meluahkan rasa di media sosial.

Sera turut meluahkan rasa terkilan di atas apa yang berlaku kerana selama ini dia telah berusaha memperbaiki hubungan bersama suaminya.

BACA: Isteri ‘Meroyan’ Di IG, Shuk Sahar Akui Ada Salah Faham

Tetap tenang dengan apa yang berlaku, Rossa berkata dia mempunyai bukti kukuh dengan apa yang diluahkan sebelum ini.

“Suka hatilah nak cakap aku meroyan ke apa, kau tahu apa yang kau dah buat. Masing-masing ada kegilaan masing-masing. Ada gila menipu.

“Aku lain. Kegilaan ku kalau hilang sabar lain. Cukuplah tu. Aku pun tahu setiap proses orang lain, ada cepat ada lambat. Aku lambat sikit sebab bodoh. Tapi Alhamdulillah lambat tapi Allah hantar kekuatan dan bukti,” katanya.

Terdahulu, memetik laporan mStar, Shuk mengakui berlaku salah faham antara dirinya dengan isteri namun ianya tidak serius.

Difahamkan, Shuk kini berada di Pulau Pinang kerana ada penggambaran dan bertindak menutup ruangan komen di Instagramnya.


Zizi Kirana Tak Kecil Hati Diva AA Sindir Kahwin Pucuk Muda

Baru tiga minggu mendirikan rumah tangga, penyanyi Zizi Kirana mendedahkan suaminya, pelakon, Bahrin melarangnya untuk melakukan kerja-kerja berat.

Pendedahan Zizi itu turut mendapat perhatian pengacara sensasi Azwan Ali atau lebih dikenali sebagai Diva AA yang mempersoalkan sama ada penyanyi itu kini sudah berbadan dua.

Tidak berkecil hati dengan status Diva AA itu, Zizi berkata dia menganggap ianya satu doa buatnya untuk dikurniakan cahaya mata secepat mungkin.

“Sejujurnya saya tak ada pun terasa hati atau kecil hati dengan status Diva AA itu. Malah, saya rasa dia seorang yang kelakar.

“Tak ada apa pun nak dimarahkan dengan kata-kata dia. Lagipun bagi saya kata-kata itu satu doa. Mungkin dia mendoakan saya untuk dikurniakan zuriat,” katanya.

Dalam pada itu, Zizi menjelaskan kenyataan suaminya melarang melakukan kerja berat bukan disebabkan dirinya kini sedang hamil.

“Berkenaan saya tak boleh nak buat kerja berat itu bukanlah pasal mengandung saja. Hamil atau tidak Yusuf tak benarkan saya angkat benda berat.

“Lagupun saya perempuan memang tidak digalakkan untuk angkat barang berat. Kalau sebelum ini semua benda saya buat sendiri. Kerja-kerja berat pun saya buat sendiri sebab tinggal seorang diri. Tapi bila dah kahwin suami pula tolong,” katanya.


Uqasha Senrose, Kamal Adli Nikah 21 Oktober?

Sejak beberapa hari lalu hangat diperkatakan mengenai pasangan selebriti Kamal Adli dan Uqasha Senrose dikhabarkan bakal bernikah tidak lama lagi.

Lebih menguatkan lagi desas-desus berkenaan apabila Uqasha mengadakan majlis bridal shower di sebuah kediaman di ibu negara baru-baru ini.

Terbaru, pasangan itu dikatakan bakal disatukan pada 21 Oktober ini apabila tular welcome board majlis pernikahan mereka di aplikasi TikTok sejak semalam.

Menerusi video dikongsikan akuan @kadgalericinta, jelas memaparkan nama Kamal dan Uqasha pada majlis yang tertera pada Oktober 21.

Tahniah uqasha senrose dan kamal adli ?? #fyp #pengantinviral #uqashasenrose #kamaladli

Namun tidak dituliis tarikh perkahwinan mereka kerana ramai netizen beranggapan tarikh 21 Oktober itu sebenarnya merujuk kepada tahun 2021.

Menurut akaun berkenaan, dia menyerahkan Uqasha dan Kamal untuk mengumumkan tarikh hari bahagia mereka nanti.

“Guys (korang), jangan salah faham pasal tarikh itu, dia dalam bulan ni lah Oktober 21, tapi berapa hari bulan tu rahsia lah,” tulisnya.

Terdahulu, pasangan tersebut yang melangsungkan pertunangan pada April lalu bagaimanapun enggan mendedahkan tarikh majlis pernikahan mereka.


Isteri ‘Meroyan’ Di IG, Shuk Sahar Akui Ada Salah Faham

Sejak pagi tadi hangat diperkatakan mengenai pelawak Shuk Sahar apabila isterinya, Rossa Sera memberi bayangan rumah tangga mereka kembali retak apabila meluahkan rasa di media sosial.

Rossa turut meluahkan rasa terkilan di atas apa yang berlaku kerana selama ini dia telah berusaha memperbaiki hubungan bersama suaminya.

BACA: Isteri Shuk Akui Sudah Putus Asa, Peluang Diberi Tak Dihargai

Sementara itu, memetik portal mStar yang menguhubungi Shuk, pelawak itu mengakui berlaku salah faham antara dirinya dengan isteri namun ianya tidak serius.

“Sebenarnya memang ada salah faham Shuk dengan Sera tapi tidak ada apa-apa pun. Sekarang saya ada di Pulau Pinang ada shoot sikit, saya tak nak komen lebih pasal ni InsyaAllah tak ada apa-apa yang berlaku,” katanya.

Terdahulu, Rossa mengakui sudah tidak kuat lagi untuk melalui perkara yang sama serta reda di atas apa yang terjadi.

Rossa turut meluahkan rasa terkilan kerana dia mahu bertahan namun kali ini Allah tidak izinkan dirinya untuk memaafkan lagi serta bersyukur ditunjukkan kebenaran.


Azmi Saat Risau Isteri Selalu Mengigau, Menangis Rindukan Arwah Anak

10 tahun menantikan zuriat bukanlah masa yang singkat, apatah lagi cahaya mata tercinta pergi selepas tiga hari dilahirkan pasti memberi kesan buat vokalis Caliph Buskers, Azmi Saat dan isteri, Naziah Muhammad.

Menurut Azmi, selepas beberapa hari pemergian bayi mereka, Khairul Afnan pada 30 September lalu, isterinya berdepan tekanan kerana teringatkan anak mereka.

BACA: “Kami Datang Bertiga Tapi Balik Berdua, Kami Redha Dengan Ujian Allah”

“Ada masanya kalau dia duduk sendiri tu, dia akan menangis sebab teringatkan anak. Ketika tidur pun dia selalu mengigau hingga saya kena tenangkan dia.

“Sejujurnya saya lebih sedih memikirkan keadaan isteri berbanding kehilangan anak. Saya reda dengan pemergiannya, saya perlu kuat untuk isteri. Alhamdulillah sekarang Allah permudahkan urusan isteri, emosi dia juga semakin baik,” katanya.

Dalam pada itu, Azmi berkata dia dan isteri reda dengan ujian Allah dan akan berusaha untuk mendapatkan zuriat lagi di masa akan datang jika diberikan rezeki.

“Kami akan tetap berusaha dapatkan anak, InsyaAllah. Tapi tunggu sampai masing-masing sedia dan kalau ada rezeki. Apa yang terjadi dalam hidup kami ini satu kisah yang tak boleh kami lupakan,” katanya.


Tiga Tahun Bergelar Pensyarah, Najwa Latif Sambung PhD Pula

Meskipun sibuk dengan kerjaya sebagai pensyarah, namun ia tidak menghalang penyanyi Najwa Latif untuk menyambung pengajian doktor falsabah (PhD) di Universiti Kebangsaan Malaysia (UKM).

Mengambil jurusan Pengajaran Bahasa Inggeris Sebagai Bahasa Kedua (TESL), Najwa berkata dia mahu terus menuntut ilmu serta memajukan diri sebagai seorang pendidik.

BACA: Putus Cinta Tak Halang Najwa Latif Dapat 4 Flat Untuk Master

“Saya percaya semakin kita belajar, semakin kita sedar betapa sedikitnya ilmu yang kita tahu. Ilmu itu sangat luas dan takkan pernah ada penghujung.

“Walaupun habis PhD nanti, saya rasa saya masih akan nak terus belajar dan belajar lagi. Semua ini untuk kepuasan diri dan memajukan diri sebagai pendidik serta individu.

“Saya bersyukur dapat peluang sambung belajar lagi masih terlalu seronok. Tapi ini permulaan baharu untuk terus memperbaiki diri dalam subjek yang sangat saya cintai, TESL,” katanya.

Dalam pada itu, Najwa mengakui cukup teruja mahu mendapatkan gelaran doktor meskipun baru sahaja memulakan pengajiannya itu.

“Tempoh pengajian dijangka dalam tiga hingga enam tahun. Jauh lagi perjalanan nak dapat gelaran itu namun saya rasa dapat bergelar doktor adalah pencapaian luar biasa untuk saya yang pernah tak minat akademik.

“Sekarang, saya lebih fokus nak buat tesis yang bagus sebab tak semua orang dapat peluang ini. Jadi saya nak gunakan peluang yang ada ini sebaik mungkin,” katanya.

Terdahulu, Najwa menamatkan pengajian sarjana dalam bidang Pengajaran Bahasa Inggeris Sebagai Bahasa Kedua (TESL) di Universiti Malaya (UM), pada 2019.


Isteri Shuk Akui Sudah Putus Asa, Peluang Diberi Tak Dihargai

Nampaknya rumah tangga pelawak Shuk Sahar dan isterinya Rossa Sera kembali bergolak apabila Rossa memuat naik luahan perasaan di Insta Story pagi tadi.

Menerusi entri tersebut, Rossa mengakui sudah tidak kuat lagi untuk melalui perkara yang sama serta reda di atas apa yang terjadi.

“Kejamnya manusia yang sanggup bersumpah berjanji padahal sedang bersama yang lain. Tiada yang lebih zalim daripada ini. Sakit sangat.

“Selama ini aku percaya Allah bagi aku kekuatan untuk memaafkan sebab ini cara Allah menjadikan aku kuat dan sabar untuk masa depan,” tulisnya.

Rossa turut meluahkan rasa terkilan kerana dia mahu bertahan namun kali ini Allah tidak izinkan dirinya untuk memaafkan lagi serta bersyukur ditunjukkan kebenaran.

Kata Rossa lagi, selama ini dia bersabar demi dua cahaya matanya meskipun dikecam teruk oleh orang ramai kerana sering memaafkan suaminya. Lebih kesal, Rossa berkata selama ini dia bersabar meskipun rasa perit dan sakit namun peluang diberi tidak dihargai.

Dalam pada itu, Rossa turut memuat naik paparan mesej mengatakan dia tidak mampu lagi memenangi hati insan tersayang serta berterima kasih kepada wanita yang membuatkan dirinya rasa sakit.

Terdahulu, rumah tangga Shuk Sahar bergolak apabila didakwa curang dengan seorang wanita. Shuk mengkaui menyesal dengan kesalahannya dan berjanji akan melakukan yang terbaik buat isteri, anak-anak dan keluarga.


“Saat Masuk Ke Liang Lahad, Dosa Masih Berjalan Kerana Video Aksi Begitu”

Sejak beberapa hari lalu hangat diperkatakan mengenai Pencetus Ummah (PU) Syed Bakri yang tampil menegur usahawan sensasi, Kak KM mengenai kaedah pemasaran yang keterlaluan dan mempunyai aksi lucah.

Perkara itu turut mendapat perhatian penceramah terkenal, Ustazah Asma’ Harun yang meluahkan rasa kesal dengan sikap Kak KM seolah tidak menhiraukan teguran.

“Sungguh, saya terkesima melihat beberapa video beliau dan lagi terkilan bila turut melibatkan si anak, maaf saya tak sanggup tengok lebih banyak.

“Ia ditonton oleh ribuan tanpa sekatan dan tapisan, pelbagai peringkat umur dan jantina, apa yang mereka fikir dan rasa saat melihat tak boleh dibayangkan kesan buruknya.

“Ini sebuah barah yang makin kronik dalam masyarakat, terutama di kalangan “founder” produk seumpamanya,” katanya.

Menerusi satu perkongsian di Facebook Asma turut menegur secara umum tentang sikap peniaga yang lebih memetingkan keuntungan berbanding keredaan Allah.

“Kalian teruja apabila tontonan di media sosial meningkat, bagitu juga dengan jualan, walaupun dengan jalan maksiat yang dilakukan secara terbuka atas tujuan “marketing”…

“Kerana ingin mengaut keuntungan dunia yang sementara, harga dan maruah diri wanita muslim sanggup digadaikan begitu saja, jika iman tidak boleh menghalang, dimana perginya rasa malu dalam diri?,” tulisnya.

Asma turut mengingatkan bahawa tiada siapa mengetahui bila ajal mereka tiba dan bimbang tidak sempat memadam perkongsian foto atau video di media sosial.

“Pernahkah terfikir bagaimanakah jika suatu hari nanti dipanggil bertemu-Nya, dalam keadaan sudah masuk ke liang lahad, namun dosa masih berjalan kerana video-video dengan aksi sebegitu masih kekal berada di media sosial.

“Nauzubillahiminzalik. Moga sempat dipadam oleh diri sendiri bukan waris, kerana itu adalah tanda sempat bertaubat sebelum mati,” katanya.


Zara Zya Tak Serik Promosi Iklan Tak Senonoh Di IG

Meskipun sebelum ini pernah dikecam, namun pelakon Zara Zya seakan tidak serik apabila mempromosikan iklan tidak senonoh di Instagram.

Kali ini, Zara mempromosikan iklan produk memantapkan payudara dengan memaparkan seorang wanita berjoget menonjolkan aset seolah menggalakkan wanita dalam simbol seks.

Susulan iklan tersebut, ada peminat menyatakan Zara seakan terdesak dan bertindak unfollow pelakon itu seolah tidak serik melakukan kesalahan tersebut. Malah, ada peminat meluahkan rasa sedih melihat perkongsian tersebut tidak patut di muat naik apatah lagi tidak sesuai untuk budak bawah umur.

Sementara itu, memetik laporan Kosmo! Zara tidak merasakan review yang dilakukan itu keterlaluan dan masing-masing ada pendapat mereka tersendiri untuk menilai.

“Dari segi pemahaman dan logik akal, saya bukanlah keterlaluan, cuma segelintir rakyat Malaysia terlalu sensitif dan pantang lihat benda-benda sebegitu.

“Tapi terpulanglah kepada diri mereka sendiri nak nilai macam mana. Saya pun tak boleh nak komen banyak atas perkara itu. Masing-masing ada pendapat dan hak peribadi nak komen,” katanya.

Dalam pada itu, Zara berkata dia tiada hak untuk menutup mulut netizen yang berterusan mengecamnya kerana dia pun mencari rezeki.

“Saya tak boleh nak marah mereka. Apa mereka nak selar dan kritik, terpulanglah. Saya terima dan akan cuba perbaiki diri. Saya pun cari rezeki seperti mereka semua. Selagi saya tak dedahkan aurat kepada umum, itu sudah cukup memadai,” katanya.


Diva AA Semak Dengan Kisah Cinta DSV & Iqbal

Sejak bulan lalu hangat diperkatakan mengenai kisah percintaan antara jutawan kosmetik, Datuk Seri Vida dengan bekas pembantu peribadainya, Ahmad Iqbal yang dikhabarkan bakal berkahwin Disember ini, namun telah pun dibatalkan.

Tiada kesudahan mengenai kisah tersebut, pelakon dan pengacara sensasi Azwan Ali atau lebih dikenali sebagai Diva AA meluahkan rasa semak dengan kisah percintaan kedua mereka itu.

Menerusi satu perkongsian di Twitter, Diva AA berkata hanya orang bodoh sahaja yang mempercayai kisah cinta DSV dan Iqbal itu. Bagaimanapun, Diva AA bertindak menutup ruangan komen status tersebut yang dimuat naik semalam.

Terdahulu, Iqbal meluahkan rasa berang apabila Vida didakwa masih lagi memberi harapan palsu kepada dirinya serta mengatakan drama Vida mengatakan mereka akan berkahwin sangat keterlaluan.

Kata Iqbal lagi, sudah dua minggu dia dan Vida tidak berhubung, malah sudah membatalkan dewan hotel untuk majlis mereka.


Eizlan Yusof Baik Dengan Bekas Isteri, Tak Mahu Kasih Sayang Anak-Anak Terjejas

Meskipun sudah mempunyai haluan masing-masing bagaimanapun pelakon Datuk Seri Eizlan Yusof masih mengekalkan hubungan baik dengan bekas isterinya, Vie Shantie Haroon Khan.

Menurut Eizlan, dia percaya bahawa kasih sayang terhadap anak-anak tidak wajar dibeza-bezakan meskipun ibu bapa sudah bercerai dan mempunyai keluarga lain.

BACA: Demi Anak-Anak, Bekas Isteri Eizlan Yusof Tetap Jaga Hubungan Baik

“Saya puji bekas isteri seorang ibu yang sentiasa memberikan didikan yang baik untuk anak-anak kami.

“Dia memang menitik beratkan keagamaan dan pendidikan anak-anak sebab dia seorang ibu, jadi dia tahu apa yang terbaik untuk anak kami. Saya dan dia juga akan memastikan semua anak-anak tiada perbezaan.

“Walaupun saya ada anak bersama isteri sekarang dan dia pun ada anak dengan suaminya, tetapi kami selalu cakap mereka ini lima beradik. Tak mahu ada jarak antara mereka,” katanya.

Eizlan pernah mendirikan rumah tangga dengan Vie Santie pada Julai 2007 namun bercerai pada 2014. Hasil perkongsian hidup, mereka dikurniakan tiga cahaya mata, Vie Zaara, Zareef Yusof dan Vie Zaalia.

Eizlan kemudian berkahwin dengan Natasha Rosa Boudville pada Disember 2019 dan dikurniakan cahaya mata perempuan, Zaelynn Rosa pada April 2021.


Ozlynn Pantang 100 Hari Bersama Suami

Selamat menimang cahaya mata keenam pada September lalu, pelakon Ozlynn berkata dia akan mengamalkan pantang selepas bersalin lebih 44 hari.

Menurut Ozlynn, selepas tiga bulan melahirkan anak secara normal dia akan melakukan senaman ringan untuk menjaga bentuk tubuhnya.

“Biasanya, lepas habis pantang 44 hari aku masih lagi berpantang, pantang makanan sejuk, frozen, fastfood, air kordial, air gas, air tin.

“Selalu bersalin normal lepas 3 bulan aku akan slowly workout yang ringan-ringan. Cardio dan yang boleh merenggangkan dan menegangkan balik tubuh yang lembik. kalau c-sect pun aku ada pengalaman.

“Lepas 6-8 bulan baru boleh start workout manja-manja dan hasilnya baby nak masuk 10-12 bulan perut aku dah tegang balik,” tulisnya.

Menerusi perkongsian di Instagram itu, Ozlynn turut berkongsikan tip penjagaan berpantang buat ibu yang melahirkan anak secara pembedahan

“Pakai girdle siapa yang czer, sebab bagus support perut supaya tak banyak bergegar bila kita bergerak. Sebab luar yang jahit or tampal dah kering tapi yang dalam lemak isi yang dijahit dalam tu belum tentu dah kering or sihat ye.

“Pakai bengkung yang support untuk pinggang tu pun boleh pakai untuk yang czer dan tolong jaga pemakanan,” pesannya.

Dalam pada itu, Ozlynn berkata seelok eloknya berpantang untuk bersama suami selama 100 hari bersalin dan suami pun perlulah saling menyokong.

“Jadi kaum hawa, pantang dengan suami pun kalau boleh biar la lepas 100 hari. Pepandai la nego, paling tak pun 44 hari kan.

“Suami yang baik akan support untuk jaga kesihatan isteri. Kami cuti lama, buat kaum hawa jangan stress kalau ada perubahan pada bentuk tubuh kita,” katanya.

Ozlynn dan Johan mendirikan rumah tangga pada Julai 2009 dan dikurniakan enam cahaya mata iaitu Ariq, Sodiq, Haziq, Cantik, Moleq dan Cherdiq kini berusia sebulan.


Macam Mana Nak Tahu Insurans Berbaloi Untuk Kenderaan Anda?

Dengar pasal insurans jer, mesti ramai yang ambil sikap acuh tak acuh dan memandang perkara remeh tentang perkara penting ini kan? Betul tak.

Kami faham masih ramai dikalangan masyarakat kita yang mengabaikan kepentingan perlindungan insurans. Bukan sahaja insurans perubatan, insurans kenderaan pun ramai yang malas nak ambil tahu.

Sebenarnya perlindungan insurans ini boleh dikatakan sebagai benda wajib yang anda perlu jadikan ianya sebagai keutamaan.

Kalau anda merasakan bahawa anda perlu perlindungan insurans untuk melindungi diri anda dan keluarga. Haa, macam tu juga untuk kenderaan anda.

Apa sebenarnya tujuan insurans kenderaan ni? Ianya adalah untuk melindungi kenderaan anda daripada risiko kemalangan, kehilangan atau kecurian.

Jadi sekiranya ada perkara yang tidak diingini berlaku, anda tidaklah menangis di tepi bucu katil mengenangkan beban yang anda terpaksa tanggung nanti.

Macam mana kita nak tahu insurans yang kita ambil itu berbaloi atau tak? Kadang-kadang kaum wanita terutamanya susah sikit nak faham bab insurans ni. Haa, baik mengaku! Haha..

Adakah ianya berbaloi dengan bayaran? Sebanyak mana pula perlindungan insurans itu melindungi kenderaan anda? Hmm…terlalu banyak persoalan yang bermain di fikiran.

Apa yang boleh kami katakan adalah antaranya anda boleh mencari perlindungan insurans yang berinovatif dan berbaloi untuk kenderaan anda.

Seperti SOMPO MotorSafe, keluaran Berjaya Sompo Insurance ia adalah antara produk insurans inovatif yang selamat dan disediakan untuk anda yang mempunyai jarak tempuh yang rendah.

Anda boleh memilih pelan jarak tempuh berdasarkan sejauh mana perjalanan anda dalam setahun, yang membolehkan anda membayar bayaran premium yang lebih rendah apabila anda memandu, sambil tetap memberikan servis yang padu!

Ini adalah salah satu insurans inovatif dan berevolusi yang anda boleh pertimbangkan. Memang sesuai dan sangat berbaloi untuk anda, terutamanya hakak-hakak yang kurang tahu tentang perlindungan insurans tu.

Perlindungan insurans SOMPO MotorSafe ini menawarkan perlindungan berbaloi berikut untuk anda:

1) Potongan harga bagi premium bergantung pada Pelan Jarak Tempuh Komprehensif yang dipilih oleh anda. Anda akan menikmati penjimatan yang lebih tinggi untuk pelan jarak tempuh yang lebih rendah jika dibandingkan dengan pelan asas SOMPO Motor yang juga dijual oleh Berjaya Sompo Insurance. Boleh menikmati penjimatan bayaran premium sehingga 50%, tinggi tu.

2) Perlindungan komprehensif untuk premium yang dibayar tepat pada masanya, dan kekal dalam jarak tempuh yang diperuntukkan dan jarak tempuh tambahan iaitu tambahan 500km yang akan dimasukkan secara automatik setiap tahun ke pelan jarak tempuh diperuntukkan komprehensif anda sebelum tamat tempoh insurans.

3) Perlindungan pihak ketiga yang tidak terjejas oleh jarak tempuh anda.

4) Peranti SOMPO Tag berkuasa bateri dan Bluetooth didayakan yang dipasang di dalam kereta untuk memberikan bantuan keselamatan sekiranya berlaku kerosakan kereta atau kecemasan. Ia juga berfungsi sebagai peringatan untuk melakukan tambah nilai.

Fuh, betul padu lah! Jap ada lagi gais, manfaat lain di bawah polisi ini turut merangkumi SOMPO 24-hour Road Assist, jaminan pembaikan SOMPO selama 12 bulan, pelindungan untuk semua pemandu dan; tambahan untuk Pelindungan daripada Konvulsi Semulajadi Alam (“Special Perils Add-On”) dengan bayaran premium tambahan.

Peranti SOMPO Tag inilah yang betul-betul buat kami jatuh cinta. Apa yang paling padu, apabila ianya mempunyai banyak kelebihan yang memudahkan urusan anda nanti.

Ia dapat mengesan jarak tempuh kereta anda dan mengingatkan anda untuk menambah nilai jika jarak tempuh hampir tamat.

Bukan itu sahaja, SOMPO Tag juga sangat sesuai pada wanita di luar sana kerana sekiranya berlaku kecemasan atau kerosakan kereta, anda boleh menikmati bantuan keselamatan jalan raya. Anda hanya mengaktifkan dan menghubungkan SOMPO Tag anda kepada telefon pintar anda sahaja.

Ada lagi gais, sekiranya anda mengalami kemalangan teruk, jangan risau kerana ianya dapat dikesan oleh Aplikasi Mudah Alih SOMPO MotorSafe pada telefon pintar anda.

Setelah dikesan, SOMPO Tag akan mula berbunyi selama 15 saat dan akan menghantar maklumat kemalangan anda ke Pusat Panggilan yang sah. Pusat Panggilan akan menghubungi anda untuk memberi bantuan. Fuh, betul rasa secure sangat!

Mesti anda terfikir, berapa banyak pelan SOMPO MotorSafe yang disediakan? Sebenarnya anda boleh memilih daripada 3 Pelan Jarak Tempuh Komprehensif yang disediakan ini:

Tapi ingat, anda HANYA boleh membeli SOMPO MotorSafe melalui ejen Berjaya Sompo Insurance atau kunjungilah mana-mana Pusat Khidmat Pelanggan Berjaya Sompo Insurance di seluruh negara.

Untuk info lanjut boleh kunjungi Laman Website dan juga media sosial Berjaya Sompo Insurance iaitu Facebook, Instagram dan juga YouTube.

Anda boleh juga menelefon talian bebas tol Berjaya Sompo Insurance di 1-800-889-933 (8:30 pagi – 5:00 petang dari Isnin ke Jumaat).

Jadi, jangan tunggu lagi, buatlah pilihan bijak demi keselamatan anda dan juga kenderaan anda.


“Pelakon Squid Game Tak Ada Jutaan Follower, Tapi Mampu Tarik Ramai Penonton”

Pelakon dan pengarah, Nam Ron berkata karya yang baik mampu menaikkan barisan pelakon yang membintangi drama atau sesebuah filem berkenaan.

Menurut Nam Ron, pelakon popular atau yang memiliki jutaan pengikut di media sosial belum tentu dapat mengangkat sesuatu karya itu dengan baik.

BACA: Nam Ron Sahut Cabaran, Kongsi Gambar Separuh Bogel Nak Dapat 1 Juta Followers

“Karya yang baik, yang mempunyai roh akan sendirinya menarik orang ramai menontonnya. Gaya penceritaan baik mampu menjulang sesuatu karya itu menjadi terbaik.

“Ini telah terbukti menerusi drama Squid Game, tanpa pelakon bintang yang mempunyai ‘follower’ berjuta di media sosial, tapi mampu menarik orang ramai menontonnya kerana apa… Kerana jalan penceritaan yang baik, naskah karya lain daripada yang lain,” katanya.

Kata Nam Ron lagi, drama Squid Game dari Korea itu bukan sahaja menarik penontotn di negaranya sendiri malah seluruh dunia sedangkan ada dikalangan pelakon drama itu tidak mempunyai media sosial.

“Jadi nampak tak, terbukti penceritaan karya adalah faktor utama kejayaan sesebuah drama dan filem. Boleh berjaya di peringkat antabangsa.

“Apa yang melucukan, pelakon Squid Game sebelum ini tak ada media sosial pun, tak ada Instagram. Baru-baru ni mereka baru ada, itu pun mesti produksi suruh buka akaun sebab drama tu dah viral seluruh dunia.

“Jadi karya yang hebat akan mengundang populariti pelakon itu kemudian, dan pastinya karya hebat diterjemahkan oleh pelakon berbakat,” katanya.

Dalam pada itu, Nam Ron berkata jika pelakon berkenaan mempunyai ramai pengikut itu adalah satu bonus tetapi jika tanpa bakat sesebuah karya itu akan hancur.

“Biarlah pelakon itu punya follower satu juta, 5 juta atau 10 juta tapi tanpa bakat karya itu pasti tidak ke mana, akan hancur.

“Apa yang lebih menakutkan ia bukan sahaja menghancurkan karya itu, tetapi industri ini sendiri, orang akan kata sesiapa pun boleh berlakon dan tengok hasilnya sama sahaja yang mengakibatkan orang tak nak menonton lagi karya tempatan. Itu yang kita bimbang.

“Jadi pentingnya bakat, ada bakat, ada pengikut yang ramai di media sosial itu adalah bonus buat seseorang pelakon,” katanya.

Minggu lalu hangat diperkatakan apabila Nam Ron memuat naik gambarnya separuh bogel secara sarkastik menyahut cabaran sebuah produksi yang mengenakan syarat untuk mengambil pelakon yang mempunyai jumlah pengikut sekurangnya 1 juta di media sosial.


“Nak Hidup, Mati Dengan Awak Seorang”

Sejak beberapa hari lalu hangat diperkatakan mengenai pasangan selebriti Kamal Adli dan Uqasha Senrose dikhabarkan bakal bernikah tidak lama lagi.

Lebih menguatkan lagi desas-desus berkenaan apabila Uqasha mengadakan majlis bridal shower di sebuah kediaman di ibu negara dua hari lalu.

Lebih manis, Uqasha turut menerima kad ucapan istimewa daripada Kamal Adli di majlis tersebut yang mengatakan kehadiran Uqasha merupakan antara perkara paling indah dalam kehidupannya.

“Sayang, saya sangat mencintai awak. Awak sangat cantik! Awak terbaik dan perkara paling hebat yang pernah saya lalui dalam hidup,” tulis Kamal.

Dalam pada itu, Kamal berkata dia tidak sanggup untuk kehilangan wanita yang dicintainya itu serta meluahkan rasa sayang kepada Uqasha.

“Saya tak mahu kehilangan awak sayang. Kita pasti boleh hadapi semua ini. Nak hidup dan mati dengan awak seorang. Saya sangat sayangkan awak,” katanya.

Setakat ini masih tiada pengesahan rasmi daripada Uqasha mahukan Kamal mengenai tarikh hari bahagia mereka meskipun pelbagai desas desus timbul mengenai perkara itu.


“Bukan Saya Ambil Kerja Tuhan, Tapi Perintah Allah”

Susulan teguran secara terbuka, usahawan Kak KM membidas dengan Pencetus Ummah (PU) Syed apabila mengaitkan sentimen agama dengan perniagannya serta memberi amaran supaya jangan mengambil kerja Tuhan.

Tampil mengulas mengenai kenyataannya itu, PU Syed berkata teguran yang dilakukannya itu selari dengan perintah Allah agar manusia berbuat kebaikan dan mencegah kemungkaran.

BACA: “Bila Dia Sentap Dengan Teguran Ambe, Itu Tanda Masih Ada Iman”

“Banyak orang saya tegur, figure saya tegur, itulah ungkapan jangan ambil tugas Tuhan. Bukan saya ambil kerja Tuhan tapi perintah Tuhan, perintah Allah SWT.

“Tugas kita sebagai manusia ada dua iaitu mengajak berbuat kebaikan dan mencegah kemungkaran. Ini tugas kita semua, bukan tugas ustaz atau tok imam sahaja. Nabi ada ajar pada kita,” katanya.

Ditanya mengenai dakwaan Kak KM mengatakan PU Syed mahu menumpang popularitinya, gila viral, pendakwah itu kembali bertanyakan semula adakah usahawan itu popular.

“Saya nak tanya betul ke dia popular, itu sahaja soalan saya atau pun dia kedepan dalam isu yang didedahkan itu sahaja, keaiban yang didedahkan kepada masyarakat,” katanya.

Dalam pada itu, PU Syed berkata dia sedia untuk bersemuka dengan Kak KM jika itu yang diinginkan usahawan tersebut. Ujarnya lagi, dia tidak mengatakan perniagaan dijalankan oleh usahawan itu haram.

“Ramai netizen mempersetujui teguran kami ini, maksudnya netizen pun tahu ini perkara betul ini perkara salah. Jadi kalau Kak KM nak jumpa, saya boleh silakan. Kita boleh jumpa InsyaAllah.

“Saya tak kata perniagaan dia haram, cuma gaya iklan tidak dibenarkan syarak. Matlamat tidak menghalalkan cara,” katanya.


Yusuf Bahrin Larang Ziri Kirana Buat Kerja-Kerja Berat

Sudah tiga minggu bergelar pasangan suami isteri, penyanyi Zizi Kirana dan Yusuf Bahrin kini sedang bahagia melayari bahtera alam rumah tangga.

Menerusi sesi temubual bersama stesen radio Singapura, Ria 897, Zizi mendedahkan Yusuf mempunyai cara tersendiri dalam menyantuninya sebagai isteri. Kata Zizi lagi, sebelum ini dia tinggal seorang dan sudah terbiasa melakukan semua kerja-kerja sendiri.

BACA: Rapat Sejak 7 Tahun Lalu, Alif Hadi Reda Tiada Jodoh Dengan Zizi Kirana

“Dia tak bagi saya buat kerja berat-berat..katanya tak payah. Sampaikan dia sanggup turun bawah jemput saya dan tolong angkatkan barang. Jadi, saya pula rasa tak biasa. Saya sebelum ini pun tinggal seorang, jadi dah terbiasa buat sendiri semuanya” katanya.

Ditanya mengenai siapa yang lebih cerewet menguruskan rumah tangga, Yusuf berkata isterinya seorang yang lebih rapi dalam memastikan rumah dalam keadaan terurus.

“Saya jenis yang suka campak tapi Zizi ada perangai yang ‘sakit mata’ bila tengok barang bersepah. Tapi kalau saya sepahkan saya akan kemas semula..” ujar Yusuf.

Terdahulu, Zizi mengejutkan ramai apabila selamat mendirikan rumah tangga dengan Yusuf pada 19 September lalu dalam majlis ringkas di Masjid Usamah Bin Zaid, Wangsa Maju.


Rasa Panas, Nak Muntah Ketika IG Live, DSV Kena Buatan Orang?

Baru-baru ini IG Live jutawan kosmetik, Datuk Seri Vida menjadi perhatian ramai apabila dia berasa panas badan dan berasa ingin pitam serta muntah ketika siaran langsung.

Susulan itu, Vida merasakan seperti mendapat gangguan yang tidak diingini seperti ilmu hitam atau kena buatan orang. Ujarnya, setiap kali live pasti akan rasa panas dan seperti mahu muntah.

“Panas satu badan, saya dah tak tahan dah ni. Tapi saya cuba bertahan. Setiap kali live mesti rasa panas, Ya Allah kenapa saya jadi macam ni?

“Saya terkena apa-apa ke? Gangguan ke? Nak muntah rasanya tapi tak lepas..Saya mohon doakan saya kembali sihat,” katanya.

Dalam pada itu, Vida mengadakan solat sunat hajat dirumahnya serta membuat pendinding diri dengan mencetak beberapa ayat Al-Quran termasuk ayat Kursi.

“Saya dah sediakan ayat kursi siap-siao sebab semalam saya live saya pitam. Jadi hari ni siapa nak ‘buat’ kat saya, saya dah letak ayat Kursi lebih dahulu. Siapa nak buat ni percaya pada Tuhan. Saya letak dinding segala dinding,” katanya.


Fizo Omar Bakal Nikah 21 Oktober Ini?

Bekas isteri kepada pelakon Fizo Omar iaitu Mawar Karim memaklumkan bekas suaminya itu ada berkawan dengan seseorang dan serius dengan perhubungan itu.

Desas-desus itu timbul apabila ada dakwaan yang mengatakan Fizo Omar bakal melangsungkan pernikahan pada 21 Oktober ini.

“Dia memang ada cakap nak kahwin, tapi tak tahu bila. Dia memang ada beritahu sedang berkawan dan serius dengan seseorang.

“Soal bila nak kahwin tu, dia hanya kata tahun ini dan dalam perancangan tapi tak tahu bila. Kira okaylah dia beritahu saya,” katanya.

Menurut Mawar, Fizo ada mengatakan mahu berkahwin serta mendoakan yang terbaik buat bekas suaminya itu jika khabar angin itu benar.

“Dia cakap lama dah soal ini. Saya kata okay dan syukur. Jadi, saya doakan yang terbaik buatnya. Semoga dapat belajar dari kesilapan, lebih matang dari segi keputusan. Sekali lagi, kita doakan yang terbaik,” katanya.

Bagaimanapun, memetik Harian Metro, usaha untuk mendapatkan kenyataan Fizo tidak berjaya apabila panggilan telefon dan WhatsApp tidak berjawab.

Terdahulu, Fizo dan Mawar bercerai talak satu pada 10 Julai 2019. Pasangan itu mempunyai seorang cahaya mata perempuan, Wan Maryam kini berusia 4 tahun.


“Pelik Sungguh Perangai Orang Lepas Vaksin, Jadi Pendengki, Hati Busuk”

Sejak kebelakangan ini hangat diperkatakan mengenai pelakon Rita Rudaini berikutan keenggenannya untuk menerima vaksin Covid-19.

Menerusi satu perkongsian di Insta Story, Rita meluahkan rasa hairan dengan sikap segelintir netizen yang panas hati dengan dirinya dek kerana tidak mahu divaksin.

Menurut Rita, apa sahaja perkongsiannya juga turut mendapat perhatian ramai dan seolah tidak kena di mata netizen perkongsiannya tiada kena mengena dengan sesiapa.

“Aku kat umah ja, semua kan di hujung jari sekarang ni. Membeli belah online ja. Pakat dok panaih aku tak vaksin. Aku pun tak faham depa ni sebenaqnya panaih pasal apa. Aku post benda kat IG takdak kena mengena dengan hidup tok nenek hampa pun hampa hangat.

“Heran, pelik sungguh perangai segelintiri orang selepas vaksin ni, jadi pendengki, 24 jam hari-hari mengeji, mengutuk orang tak vaksin, hati busuk, mengata mengumpat makanan hari-hari,” katanya.

Dalam pada itu, Rita turut meluahkan rasa syukur kerana setiap kejian yang diterimanya menjadi saalh satu asbab pahala buat dirinya.

Terdahulu, Rita lantang menjelaskan bahawa tidak semestinya seseorang itu tidak mahu divaksin bermakna dia adalah anti vaksin kerana itu adalah hak masing-masing.


Siti Nordiana Heret 5 Individu Ke Mahkamah Oktober Ini, Zoey Rahman Antara Saksi

Penyanyi dan pelakon Siti Nordiana bakal memberi keterangan dari kandang saksi pada perbicaraan kes saman fitnah di Instagram pada pertengahan bulan ini.

Hakim Mahkamah Sesyen Kuala Lumpur memerintahkan agar perbicaraan penuh diadakan pada 15 Oktober dan 20 Oktober ini.

BACA: Tak Takut Dengan Siti Nordiana, Peguam Dua Defendan Sedia Lawan Di Mahkamah

Peguambela Nurul Hafidzah Hassan yang mewakili defendan keempat dan kelima iaitu Musyadzafar Samin (Sam Samin) dan Razidah Ahmad Sanusi atau Aida G. menyatakan akan mengemukakan tujuh orang saksi termasuk kedua-dua anak guamnya sendiri.

“Antara saksi yang akan dipanggil semasa perbicaraan ialah Zoey Rahman, pelakon yang pernah dikaitkan dengan Siti Nordiana,” kata Hafidzah.

Terdahulu, Hafidzah menyatakan Siti Nordianai tidak mempunyai asas kes bagi saman fitnah tersebut kerana menyifatkan anak-anak guamnya tidak pernah mengeluarkan sebarang pernyataan fitnah.

Selain dua defenden berkenaan, tiga lagi individu bakal hadir ke mahkamah ialah Lan Solo dan isterinya, Nur Sheila Hassim serta penyanyi Syura Badron.

Terdahulu, Siti Nordiana menuntut permohonan maaf menerusi media serta membayar RM500,000 setiap seorang.

Selain itu, Nana juga menuntut ganti rugi khas, ganti rugi teruk dan ganti rugi teladan menerusi penyataan tuntutan tersebut.


Kamal Adli, Uqasha Senrose Nikah Minggu Ini?

Sejak beberapa hari lalu hangat diperkatakan mengenai pasangan selebriti Kamal Adli dan Uqasha Senrose dikhabarkan bakal bernikah tidak lama lagi.

Lebih menguatkan lagi desas-desus berkenaan apabila Uqasha mengadakan majlis bridal shower di sebuah kediaman di ibu negara malam tadi.

Dalam majlis bertemakan gaya Sepanyol itu, Uqasha dilihat angun mengenakan busana gaun kembang dan beropol berwarna merah. Lebih menjadi perhatian, Uqasha turut bergambar di sebuah pelamin mini yang direka khas untuk majlis tersebut.

Di ruangan komen rata-rata netizen meneka majlis perkahwinan Uqasha dan Kamal bakal berlangsung minggu ini. Bagaimanapun, setakat ini masih tiada pengumuman rasmi daripada Kamal mahupun Uqasha mengenai tarikh hari bahagia mereka.

Terdahulu, pasangan tersebut yang melangsungkan pertunangan pada April lalu bagaimanapun enggan mendedahkan tarikh majlis pernikahan mereka.


Fazura Berbesar Hati Tengku Permaisuri Selangor Pakai Tudung Harga RM27

Menerusi satu perkongsian di Instagram, pelakon Nur Fazura meluahkan rasa terharu apabila Tengku Permaisuri Selangor, Tengku Permaisuri Norashikin Abdul Rahman berkenan mengenakan tudung jenamanya, Tudung Fazura.

Dalam entri berkenaan, Fazura turut memuat naik gambar memaparkan Permaisuri Selangor mengenakan tudung berwarna biru muda dalam satu majlis di Istana Bukit Kayangan, Shah Alam.

Fazura turut meluahkan rasa kagum apabila melihat seorang wanita berpangkat Permaisuri mengenakan sehelai tudung berharga RM27.

“Redup pandangan, sejuk mata memandang, dari mata turun ke hati. Saya sangat kagum, bersyukur dan berbesar hati melihat Tengku Permaisuri Selangor berkenan mengenakan Tudung Fazura.

“Dalam kita sering didendangkan dengan kisah-kisah hartawan, sungguh menginsafkan melihat seorang permaisuri negeri berkenan mengenakan tudung dengan harga kurang daripada RM30,” tulisnya.

Dalam pada itu, Fazura turut berharap sikap rendah diri Tengku Permaisuri Norashikin dapat dijadikan teladan buat semua rakyat.

Sebelum ini, Fazura berkongsikan anaknya, Nur Fatima Aisya menerima hadiah istimewa seutas rantai berlian daripada Tengku Permaisuri Selangor, Tengku Permaisuri Norashikin Abdul Rahman.


Tak Pernah Meminta, Elyana Terharu Ramai Mahu Hulurkan Bantuan

Baru-baru ini, penyanyi Elyana berkongsikan bakal menjalani sesi kedua rawatan kimoterapi, namun dicadangkan doktor menggunakan ubat khas dimana mencecah RM50,000 untuk satu rawatan. Ujarnya, ubat itu perlu digunakan untuk lima kali rawatan.

Susulan itu, ramai pihak mahu menghulurkan sumbangan bagi menampung kos perubatan kanser limfoma yang dihadapinya. Elyana mengakui segan dan tidak pernah terlintas untuk meminta bantuan orang ramai.

“Jujur saya terharu dan tidak tahu nak kata apa. Ramai mesej (DM) saya dalam Instagram nak hulur bantuan selepas berita mengenai kos ubat yang perlu saya tanggung disiarkan.

“Saya pada awalnya memang tak pernah terfikir atau terlintas apatah lagi mahu meminta belas ihsan daripada orang lain.

“Tapi malam tadi saya dihubungi bekas pengurus syarikat rakaman sebelum ini, Sam Samin yang meminta kebenaran untuk saya untuk mereka siarkan nombor akaun bank bagi mengumpul dana meringankan beban kos perubatan,” katanya.

Menurut Elyana selama bertahun-tahun dia tidak pernah meminta-minta bantuan dan menanggung selagi termampu. Ujarnya, dia tetap akan melakukan rawatan susulan kemoterapi seperti biasa Jumaat ini.

“Kalau ikutkan, Jumaat ini saya dah kena mula ambil ubat khas berupa antibodi berharga RM50,000 itu. Doktor sarankan kena ambil lima kali ikut jadual ditetapkan.

“Jujur buat masa sekarang, saya memang tidak ada sumber kewangan sebanyak itu. Jika dana yang dikumpul dan disumbangkan orang ramai itu mencukupi, saya terus akan dapat ubat tersebut.

“Sebaliknya jika kewangan masih tidak menginzikan, saya tetap akan menjalani rawatan kemoterapi seperti biasa dan terpaksa menangguh dulu hasrat untuk mengambil ubat khas tersebut,” katanya.


Baru Usia 8 Tahun, Anak Sulung Diana Danielle Pandai Masak Nasi

Baru-baru ini, menerusi satu perkongsian di Twitter pelakon Diana Danielle mendidik anaknya melakukan kerja rumah tanpa mengenal perbezaan jantina.

Menurut Diana, dia mendidik anak sulungnya Muhamad yang kini berusia 8 tahun untuk menanak nasi, mencuci pinggan dan adakalanya menyediakan sarapan.

“Pada usia lapan tahun, anak lelaki saya secara rasmi ‘ditugaskan’ memasak nasi, meletakkan pinggan di tempatnya, menyediakan makanan dan memasak sarapan yang ringkas (dengan pengawasan).

“Ya, awak boleh mengajar budak lelaki menjadi bertanggungjawab di dalam rumah. Dia perlu menjamah makanan juga kan? Jadi dia perlu tahu memasak bagi meneruskan kehidupan. Ia bukan soal jantina,” tulisnya.

Perkongsian Diana itu mendapat pelbagai reaksi netizen yang mengagumi cara didikan pelakon itu. Malah, ramai mengakui kerja rumah sering dilabel sebagai stereotaip dimana hanya golongan wanita sepatutnya melakukan pekerjaan berkenaan.

Diana mendirikan rumah tangga dengan Farid Kamil pada 3 November 2012. Pasangan itu dikurniakan dua cahaya mata Muhammad, 8 dan Nur Aurora kini berusia 6 tahun.


“Saya Tak Akan Bahagia Berada Dalam Keluarga DSV”

Impian usahawan Ahmad Iqbal Zulkifli untuk mendirikan rumah tangga dengan jutawan kosmetik, Datuk Seri Vida tidak kesampaian apabila rancangan untuk berkahwin dibatalkan.

Sudah tawar hati dan memilih untuk tidak meneruskan rancangan untuk berkahwin dengan Vida pada hujung tahun ini serta akan membawa diri buat sementara waktu.

“Tak jadilah, saya dah tekad… saya akan bawa diri sekejap sementara untuk alihkan pemerhatian saya di sini.

“Saya tak nak berfikir lagi, jadi saya bagitahu secara jelas pada Datuk Seri Vida perkahwinan kita tidak jadi sebab saya tak akan bahagian berada dalam keluarga dia,” katanya.

Mengulas mengenai perkongsiannya sudah pun membatalkan dewan hotel, Iqbal mengakui dia ada melihat beberapa hotel serta sudah bersedia untuk melamar Vida, namun tidak kesampaian.

“Betul, saya ada survey ke beberapa hotel, antaranya Grand Hyatt. Saya pergi tanpa perbincangan dengan Vida. Saya ada beli satu benda yang agak bernilai untuk melamar Vida, cuma tak kesampaian,” katanya.

Terdahulu, Iqbal meluahkan rasa berang apabila Vida didakwa masih lagi memberi harapan palsu kepada dirinya serta mengatakan drama Vida mengatakan mereka akan berkahwin sangat keterlaluan.

Malah,  kenyataan Iqbal menjadi bualan ramai mengatakan Vida merupakan wanita pertama yang disentuh dan wanita terakhir.


“Rupanya Baran Saya Itu Berpunca Daripada Hipertiroid”

Isnin lalu, penyannyi rap Caprice berdepan detik cemas apabila sukar untuk bercakap seolah mengalami serangan jantung dan separuh badannya seperti diserang angin ahmar.

Susulan itu, Caprice dimasukkan ke hospital dan menerusi hasil ujian darah, doktor memaklumkan penyanyi rap itu mengalami masalah hipertiroid.

Menurut Caprice, dia tidak menyangka perubahan emosi dan sifat barannya itu berpunca daripada penyakit berkenaan. Ujarnya, dia akan dirawat selama seminggu bagi memantau kesihatannya.

“Siapa sangka perasaan dan emosi bercampur baur serta baran yang selama ini disangkakan berpunca daripada ‘anxiety’ rupa-rupanya kesan dari hipertiroid.

“Insya-Allah saya boleh menghadapi perkara ini. Saya berharap dapat pulang secepat mungkin, namun terpaksa menangguhkan hasrat itu.

“Doktor menyarankan saya untuk berada di hospital selama seminggu. Tidak dinafikan, perniagaan saya jatuh teruk akibat keadaan ini. Namun, saya akan pastikan semuanya kembali pulih seperti biasa,” katanya.

Untuk pengetahuan anda, hipertiroid atau hipertoroidisme adalah penyakit di mana kadar hormon tiroid terlalu tinggi di dalam tubuh.


“Hamil Bukan Benda Buruk Nak Disorokkan”

Sejak bulan lalu hangat diperkatakan mengenai desas desus selebriti popular Neelofa dikatakan hamil apabila dilihat kerap memegang bahagian perutnya.

Tidak mengiyakan atau menafikan mengenai khabar angin itu, Neelofa berkata dia menunggu masa sesuai untuk mengumumkan perkara itu jika benar dirinya hamil.

BACA: Hadir Di Mahkamah Seremban, Foto Neelofa Kerap Pegang Perut Jadi Perhatian

“Bagi saya sendiri, kalau katakanlah desas-desus itu betul atau tidak, saya akan tunggu masa sesuai untuk kongsikan dengan orang ramai.

“Pada saya, berita gembira seperti itu biarlah doa yang baik-baik daripada orang ramai yang kita harapkan. Kalau ada kawan artis lain yang ada berita gembira pun turut buat yang sama iaitu menunggu saat yang betul untuk umumkan. InsyaAllah kalau ada masa yang tepat saya akan kongsikan,” katanya.

Dalam pada itu, Neelofa berkata dia sedar pasangan yang baru berkahwin sememangnya tidak boleh lari dengan soalan tersebut. Ujarnya, soal hamil bukanlah sesuatu yang buruk untuk disorokkan.

“Apa lagi dengan kedudukan saya di mata masyarakat, saya faham orang akan harapkan perkongsian. InsyaAllah saya akan kongsikan. Lagipun soal itu bukan sesuatu yang tak baik sehingga nak disorok.

“Bukan saya saja, sesiapa pun bukan? Baik hal berkahwin atau mengandung semua nak umum pada masa yang betul supaya tidak ada desas-desus negatif,” katanya.


Anak Bongsu Bergelar CEO, Jinggo Bangga Anak Sulung Kini Jadi Pengarah

Baru-baru ini, penerbit dan pengarah, Jinggo akui bangga dengan pencapaian anak bongsunya, Luth Mikhail yang kini bergelar ketua pengawai eksekutif di restoran perusahaannya.

Kali ini, Jinggo sekali lagi meluahkan rasa gembira anak sulungnya pula, Uzair Haqimy kini sudah menjadi pengarah.

Jinggi berkata perasaannya kini bercampur baur apabila melihat anaknya sudah mampu meneruskan legasi yang dibina.

Dalam pada itu, Jinggo turut memberikan kata-kata semangat kepada kedua anaknya itu untuk jadi lebih baik daripada dirinya.

“Ari ni pulak teman terasa happy pon ada, terasa sedih pon ada bila @uzairhaqimy69 pulok dah amek alih kerusi Pengarah @realjspictures Tok Sidang. All the best Mr CEO..Mr DIRECTOR, Jangan jadi macam papa tapi jadi lebih baik dari papa,” tulisnya.

Shiela dan Jinggo telah mendirikan rumah tangga pada 30 Mac 1996 dan dikurniakan dua cahaya mata lelaki iaitu Luth Mikhail serta Uzair Haqimy.


Iman Troye Akui Kontroversi Buat Dirinya Glamour

Sebelum ini terpalit dengan beberapa kontroversi, penyanyi Iman Troye mengakui perkara itu sedikit sebanyak menaikkan namanya.

Namun, Iman berkata segala perkongsiannya di media sosial bukan untuk meraih publisiti tetapi untuk mendekatkan dirinya dengan peminat.

“Saya hanya menggunakan media sosial sepanjang pandemik ini untuk merapatkan diri dengan peminat dan berkongsi tentang kehidupan saya.

“Ya saya akui mungkin betul berita sebelum ini membuatkan orang lebih kenal say tapi dalam masa sama lagu pertama nyanyian saya iaitu Teman juga membantu menaikkan nama saya,” katanya.

Dalam pada itu, Iman akui sedih dengan tindakan segelintir netizen yang berterusan menghentamnya namun dia menganggap ianya asam garam sebagai selebriti.

“Saya ingatkan diri apabila melangkah dalam industri ini saya kena terima baik dan buruk perjalanan yang harus ditempuhi sebagai anak seni.

“Yang buruk jadi pengajaran untuk saya lebih matang dan berhati-hati sebelum buat sesuatu, saya pun selalu terima kata-kata semangat dari rakan artis dan peminat.

“Tipulah kalau saya tak stres tapi saya kena belajar membiasakan diri untuk menerima apa jua berlaku disekeliling saya,” katanya.


Nikah Dalam Masa Terdekat, Uqasha Senrose Buat Bridal Shower

Pasti ramai peminat tidak sabar menantikan majlis perkahwinan pasangan selebriti, Uqasha Senrose dan tunangnya, Kamal Adli.

Difahamkan, Uqasha dan Kamal sedang menghitung hari untuk bergelar raja sehari, malah tarikh perkahwinan juga nampaknya semakin hampir apabila masing -masing sibuk melakukan persiapan.

Jika sebelum ini Kamal dikatakan sedang fitting baju nikahnya, terbaru, Uqasha menganjurkan majlis bridal shower di sebuah restoran bersama adik-beradik dan sepupunya semalam.

Pada majlis tersebut, Uqasha turut menghadiahkan semua tetamu yang hadir dengan rantai loket yang diletakkan gambarnya.

Sementara itu, menerusi satu perkongsian di Instagram, Kamal turut memuat naik gambar Uqasha di majlis bridal shower tersebut serta mendoakan agar dipermudahkan segala urusan.

Lebih menguatkan lagi desas-desus pasangan tersebut bakal berkahwin dalam waktu yang terdekat, memetik laporan Kosmo!, Kamal mengakui sedang mengukur baju di beberapa butik jenama popular.

Terdahulu, pasangan tersebut yang melangsungkan pertunangan pada April lalu bagaimanapun enggan mendedahkan tarikh majlis pernikahan mereka.


Permaisuri Selangor Hadiahkan Rantai Berlian Buat Anak Fazura

Baru-baru ini, anak kepada pasangan selebriti popular, Nur Fazura dan Fattah Amin iaitu Nur Fatima Aisya menyambut ulang tahu kelahiran yang pertama.

Lebih manis, Fatima menerima seutas rantai berlian daripada Tengku Permaisuri Selangor, Tengku Permaisuri Norashikin Abdul Rahman hari ini.

Menerusi perkongsian di Insta Story, Fazura berkongsikan hadiah rantai berlian tersebut dengan loket huruf F bersempena nama Fatima. Selain rantai, Fatima turut menerima sekeping kad yang ucapan istimewa daripada Tengku Permaisuri Norashikin.

“Kepada Fatima, awak layak menerima semua cinta dan kebahagiaan di dunia. Selamat hari jadi,” tulis Permaisuri Selangor.

Terharu dengan hadiah istimewa itu, Fazura menjunjung titah mengucapkan ribuan terima kasih serta menitipkan doa buat baginda Permaisuri Selangor.

“Kami sayangkan Tuanku. Semoga Tuanku sentiasa diberkati dan dilimpahi dengan kegembiraan, rezeki dan kasih sayang setiap hari, amin,” tulisnya.


Peminat Risau Wajah Mira Filzah Nampak Cengkung

Lama tak dengar cerita mengenai pelakon popular Mira Filzah. Baru-baru ini, Mira ada memuat naik video transformasi wajahnya sebelum dan selepas disolek.

Menerusi video berkenaan, Mira dilihat agak pucat tanpa sebarang mekap namun berubah cantik menawan selepas disolek.

Namun, lain yang dilihat oleh peminatnya yang menegur serta meluahkan rasa bimbang apabila melihat wajah pelakon itu dilihat semakin kurus dan cengkung.

Dalam pada itu, peminat turut tertanya-tanya adakah Mira tidak sihat serta mendoakan yang baik-baik sahaja buat pelakon kesayangan mereka. Sementara itu, ramai yang memuji kecantikan Mira meskipun tanpa solekan.


“Bila Dia Sentap Dengan Teguran Ambe, Itu Tanda Masih Ada Iman”

Susulan teguran secara terbuka, usahawan Kak KM meluahkan rasa berang apabila pendakwah tersebut mengaitkan sentimen agama dengan perniagaannya serta mengatakan perniagaan yang dijalankan dengan cara berdosa serta rezeki dimiliki tidak berkat.

Tampil menjawab kenyataan balas Kak KM terhadap tegurannya, pendakwah bebas, Pencetus Ummah (PU) Syed Bakri berkata dia memberi teguran secara terbuka kerana dosa dibuat juga secara terbuka.

“Ambe tegur dia kata mengaibkan dia, dah selama ni dia dok mengaibkan diri sendiri dan keluarga dia perasan atau tak? Siapa yang mengaibkan siapa. Ambe menegur secara terbuka sebab dia buat dosa dan viralkan dosa secara terbuka,” tulisnya.

Kata PU Syed lagi, dia tidak memerlukan penghormatan daripada usahawan itu. Cukuplah Allah SWT menyaksikan bahawa antara salah dan benar itu adalah nyata.

Dalam pada itu, PU Syed berkata jika Kak KM tersinggung dengan tergurannya, itu bermakna masih ada iman di dalam dirinya.

“Bila dia sentap dengan teguran ambe..itu tanda masih ada iman dlm diri..berubahlah..kerana nyawa ni bukan dalam kawalan kita..sekejap je Allah boleh tarik,” tulisnya.


Usop Tak Malu Jual Baju Bundle Tambah Pendapatan

Ogos lalu, penyanyi Usop berjaya membuka sebuah restoran francais di Seberang Jaya, Pulau Pinang, kini Usop membuat menjual pakaian terpakai atau bundle secara online di Instagram.

Menurut Usop, dia tidak malu melakukan pelbagai kerja bagi menambah sumber pendapatan meskipun bergelar penyanyi terkenal.

“Selain menguruskan gerai nasi kandar milik keluarga dan restoran Ayam Gepuk, kini saya cuba menjual baju bundle berjenama di Instagram.

“Sejujurnya saya ni memang jenis tak reti duduk diam, apa-apa pekerjaan pun saya sanggup buat asalkan pendapatan halal, tak kisahlah orang nak kata pun.

“Saya tak malu cari rezeki dalam pelbagai bidang, lagi pun tak salah ceburi bidang perniagaan bukannya saya merompak atau mencuri,” katanya.

Dalam pada itu, Usop berkata selain mahu menambah pendapatan keluarga dia melakukan pelbagai kerja kerana mahu mengumpul duit kahwin.

“Sekarang ni show pun tak ada. Nak menyanyi pun tak boleh, jadi saya cuba la buat apa-apa kerja lain.

“Selain untuk menyenangkan keluarga, saya juga buat banyak kerja sebab nak menghalalkan hubungan dengan kekasih. Perancangan nak kahwin tu dah ada jadi kena la mula menyimpan dari sekarang,” katanya.


Awas! Hati-hati Dengan Aktiviti Nasihat Pelaburan Tidak Berlesen

Sejak Mac 2020, walaupun terdapat kawalan pergerakan, pelabur runcit baharu mula menjalankan pelaburan mereka melalui platform dagangan saham, mata wang kripto serta pelaburan hartanah secara dalam talian dan manual.

Kalau anda perasan, platform pelaburan digital sekarang ini dah semakin popular berikutan terjadinya wabak COVID-19.

Justeru itu, Suruhanjaya Sekuriti Malaysia (SC) tidak hanya duduk diam. Mereka pun mula mengambil inisiatif untuk memperluaskan akses kepada pembiayaan dan produk pelaburan yang menjadi penyebab utama pelabur runcit kembali kepada platform digital.

Seiring dengan peningkatan penyertaan runcit, permintaan terhadap nasihat pelaburan pun sekarang ini semakin tinggi.

Ketika kawalan pergerakan, kebanyakan pelabur runcit berpeluang untuk memahami dan mempelajari mengenai ekuiti, yang telah meningkatkan aktiviti dagangan.

Dan disebabkan ini juga lah bilangan mereka yang mengaku sebagai penasihat pelaburan, serta skim penipuan platform dalam talian semakin meningkat! Bahaya betul kan?

Ramai individu, sama ada secara tidak sedar atau dengan sengaja, menawarkan nasihat pelaburan yang merupakan aktiviti berlesen yang dikawal selia.

Sesetengahnya menggunakan media sosial sebagai saluran kepada pengurusan kekayaan atau homogenisasi pasaran kewangan.

Kalau anda nak tahu, ramai ‘guru pelaburan’ dalam talian atau melalui WhatsApp cuba mendekati dan meminta mangsa mereka membuat pembayaran tanpa memeriksa terlebih dahulu sama ada mereka benar-benar layak untuk memberikan nasihat pelaburan.

Oleh itu, adalah penting untuk kita tahu pihak yang boleh kita rujuk atau ketahui cara mengelakkan diri daripada menjadi mangsa penipuan.

Tahun ini, SC ada menganjurkan InvestSmart® Fest acara secara maya yang memberi tumpuan khusus untuk meningkatkan kesedaran dalam kalangan pelabur untuk mengelak daripada menjadi mangsa penipuan ini dan penasihat pelaburan yang tidak berlesen. Tempah tempat anda secara PERCUMA sekarang di LINK INI.

Acara maya tahunan ini bermatlamat untuk mendidik rakyat Malaysia untuk menjadi pelabur yang bermaklumat dengan mengetahui tentang pelbagai peluang pelaburan dalam pasaran modal dan memahami cara melindungi diri daripada penipuan pelaburan dan skim pelaburan haram.

Acara selama 3 hari ini bertemakan #JagaDiri #JagaPelaburan yang bertujuan untuk meningkatkan pemerkasaan pelabur bagi membolehkan mereka membuat keputusan pelaburan yang tepat.

Dan yang paling penting untuk mengelakkan anda menjadi mangsa penipuan yang semakin meningkat.

Bukan itu sahaja, anda juga berpeluang mendapatkan rundingan perancangan kewangan dalam talian secara PERCUMA bersama perancang kewangan berlesen dalam sesi #FinPlan4U yang diadakan pada 4 hingga 10 Oktober ini.

1. Sesi percuma secara perseorangan selama 1 jam bersama perancang kewangan yang dilesenkan oleh SC.
2. Pengalaman secara langsung peranan perancang kewangan dan cara memperoleh manfaat daripada mereka.
3. Sesi kaunseling mengenai pengurusan kewangan atau mengenai isu-isu tertentu yang berkaitan dengan kewangan peribadi.

Bagus sangat untuk anda ambil bahagian dalam sesi macam ini. Anda boleh ketahui cara merancang kewangan anda dengan menempah sesi anda sekarang di LINK INI.

Nak belajar cara untuk masa depan kewangan yang stabil, tonton video di bawah.

Untuk info anda, pada 2020, SC menerima aduan dan pertanyaan terhadap 19 penasihat pelaburan yang berkemungkinan tidak berlesen berbanding 10 pada 2019, yang menunjukkan kenaikan sebanyak 90%.

Peningkatan ini berterusan pada 2021 di mana pada bulan Jun sahaja, aduan diterima terhadap 65 penasihat pelaburan tidak berlesen. Peningkatan sebanyak 242% berbanding pada tahun sebelumnya. Gila betul.

Menurut SC, memberi nasihat pelaburan tanpa lesen adalah satu kesalahan di bawah undang-undang sekuriti dan jika sabit kesalahan, boleh dijatuhi hukuman denda tidak melebihi RM10 juta atau penjara tidak melebihi 10 tahun atau kedua-duanya.

Jadi, kalau lah anda ada angan-angan nak scam orang tu dah boleh fikir banyak kali dah. Kalau kena tangkap memang naya jawabnya!

Nak jadi penasihat pelaburan ini bukan main beri ayat manis saja yer. Memberi nasihat pelaburan, sama ada melalui saluran formal seperti laporan penganalisis atau platform media sosial seperti Facebook dan Telegram, dianggap sebagai salah satu daripada tujuh aktiviti yang dikawal selia di bawah Akta Pasaran Modal dan Perkhidmatan 2007 (CMSA).

Sesiapa yang menjalankan aktiviti tersebut perlu mempunyai lesen yang dikeluarkan oleh SC.

Sebagai permulaan, anda sebagai pelabur harus meningkatkan pengetahuan kewangan anda mengenai pelaburan dan hak anda sebagai pelabur melalui laman info InvestSmart.

Anda juga boleh merujuk Senarai Peringatan Pelabur SC untuk menyemak syarikat dan individu yang tidak sah atau tidak berlesen sebelum membuat keputusan pelaburan.

Satu pesanan penting dari SC, untuk mengelak daripada menjadi mangsa penipuan, jangan membuat sebarang pembayaran atau memindahkan wang ke dalam akaun bank peribadi mana-mana individu untuk tujuan pelaburan. Ingat tu.

Sepanjang beberapa bulan lalu jer, SC telah memberi peringatan kepada pengendali webinar, seminar dalam talian, media sosial, dan bilik sembang aplikasi pesanan yang lain agar berhenti menjalankan aktiviti nasihat pelaburan tidak berlesen.

Walaupun pihak pengawal selia boleh mengambil tindakan penguatkuasaan terhadap kegiatan tidak sah, tiada jaminan pelabur akan dapat memperoleh kembali wang mereka daripada penipu.

Sebelum ini, SC telah mengambil tindakan penguatkuasaan terhadap mereka yang menjalankan skim pelaburan haram melalui sekatan pentadbiran dan tindakan penguatkuasaan sivil atau pendakwaan jenayah.

Oleh itu, anda sebagai pelabur sendiri harus berwaspada dan bertanggungjawab ke atas pelaburan anda sendiri dan berhati-hati dengan risiko apabila mengambil bahagian dalam mana-mana skim pelaburan.

Sebabnya anda boleh tertipu atau dipergunakan sebagai sebahagian daripada skim manipulasi pasaran.

Selain itu, penasihat berlesen juga diingatkan bahawa mereka mempunyai kewajipan (menurut Common Law dan undang-undang kontrak) kepada pelanggan mereka.

Justeru, mereka hendaklah melaksanakan ketelitian profesional yang sewajarnya ketika memberi nasihat kepada pelanggan mereka. Sekiranya mereka melanggar tugas atau kewajipan kontrak, mereka boleh dikenakan tuntutan sivil atas kelalaian dan pelanggaran kontrak.

Ketika melabur, berurusan hanya dengan individu atau entiti yang dilesenkan oleh SC untuk mengelakkan daripada menerima nasihat daripada individu yang tidak layak dan terdedah kepada skim penipuan.

Ketahui lebih lanjut mengenai cara untuk melindungi diri anda ketika melabur dengan menyertai acara dalam talian InvestSmart® Fest pada 8 hingga 10 Oktober 2021.

Di samping itu, rebutlah peluang memenangi baucar dalam talian melalui hadiah cabutan bertuah dan kuiz pop yang diadakan sepanjang acara tersebut.

Yang perlu anda lakukan adalah mendaftar untuk mengambil bahagian dalam acara ini dari rumah anda sendiri sahaja. Tak payah susah-susah nak keluar okay.

Pendaftaran untuk InvestSmart® Fest 2021 sudah pun dibuka. Tempah tempat anda secara PERCUMA sekarang di LINK INI.


‘Pak Ali Senjata’ Pernah Mencuri Perhatian Pelanggan Ternama Jepun & Rusia

Seni kraftangan tradisional hampir ‘sepi’ ditelan zaman dan perkara itu diakui pengusaha kraftangan Pak Ali Parang, Norlaila Mohamed Nasa, 55, yang menjadikan perniagaan seni tangan sebagai punca rezeki bersama suaminya Mohd. Razali Thani, sejak 12 tahun lalu.

“Produk kraf tangan tradisional tempatan mampu menembusi pasaran antarabangsa sekiranya mempunyai landasan pemasaran dan penghasilan material bersesuaian dengan cita rasa semasa.

“Tidak mustahil seni kraftangan senjata dan peralatan tradisional juga mampu mencetus aliran global menerusi produk tempatan kerana keunikan identiti, kreatif dan asli,” katanya ketika di temui di bengkel Pak Ali Parang di Bukit Tabur, Wangsa Maju, Kuala Lumpur.

Norlaila menjelaskan, minat mengusahakan perniagaan itu bermula pada tahun 2009 apabila mereka mula mendalami mempelajari seni logam dan diikuti dengan seni perkayuan.

Untuk membuat senjata tradisional, beliau perlu menggunakan besi khas bermutu tinggi yang ditempah khusus dengan memiliki ketahanan terutama bagi tujuan melapah dan menyembelih haiwan.

Selain itu, beliau dan suami turut mempelajari bidang perkayuan untuk mengenal pasti jenis kayu yang sesuai untuk dibuat sarung pada parang dan pisau.

“Antara kayu yang sering digunakan untuk membuat sarung ialah kayu kemuning emas, penawar hitam, rengas, serian batu, akasia dan sepetir,” ujarnya.

Norlaila menerangkan, proses untuk membuat sebilah parang atau pisau perlu menjalani beberapa proses terlebih dahulu.

“Ini bagi memastikan kedua-duanya benar-benar bermutu serta memuaskan hati pelanggan agar ia dapat memenuhi kehendak pelanggan yang menggemari parang dan pisau yang menampilkan ciri kemelayuan,” katanya.

Menurut beliau, majoriti tempahan yang diterima oleh Pak Ali Parang adalah untuk membuat parang dan pisau.

“Harga parang dan pisau yang dijualnya bermula RM45 dan ia boleh mencecah kepada harga ratusan ringgit bergantung pada kualiti kayu digunakan.

“Sementara itu, bagi koleksi pedang pula harganya boleh mencecah ribuan ringgit kerana selain seni logam, ukiran kayu yang lebih terperinci juga menjadi pendorong kepada harga yang tinggi,” katanya.

Koleksi seni besi yang dihasilkan oleh suaminya turut dibantu oleh seorang lagi pakar besi, Zainolizam Hairuddin yang sudah berkecimpung dalam bidang itu sejak 16 tahun lalu.

“Sarung parang mengambil masa dua hingga tiga hari untuk diukir, tertakluk kepada rekaan, manakala setiap bilah parang besi dapat dihasilkan selama tiga jam.

“Namun, untuk senjata seperti pedang memerlukan masa lebih lama untuk disiapkan memandangkan penghasilannya memerlukan ketelitian dan kekemasan pada ukiran,” katanya.

Tambah beliau, keunikan koleksi senjata dan peralatan tradisional Pak Ali Senjata telah dipilih sebagai wakil Kraftangan Malaysia Cawangan Selangor untuk pelbagai pameran sebelum ini.

Lebih menarik, beliau pernah membuat demonstrasi ketika pameran Hari Kraf Kebangsaan sebelum negara dilanda pandemik Covid-19.

“Koleksi kraf tangan Pak Ali Senjata pernah mencuri perhatian pelanggan ternama dari Jepun dan Rusia,” katanya.

Menyentuh tentang Amanah Ikhtiar Malaysia (AIM), Norlaila menjelaskan, agensi itu tidak asing baginya kerana perniagaan dikendalikan itu bergantung penuh kepada pinjaman dimiliki sejak 12 tahun lalu.

“Selain pinjaman untuk modal pusingan perniagaan, AIM juga banyak memberi sokongan moral kepada pengusaha seperti saya lebih-lebih lagi ketika ekonomi menurun sepanjang Covid-19.

“AIM juga sentiasa bersama Sahabat dan mengambil berat tentang kebajikan kami,” ujarnya.


Dituduh Duit Tak Berkat, Kak KM Mengamuk Ditegur Pendakwah

Semalam hangat diperkatakan apabila seorang pendakwab bebas berkata sudah beberapa kali memberi teguran kepada usahawan dan anak pelakon veteran, Normah Damanhuri iaitu Kak KM.

Pendakwah berkenaan turut menyentuh mengenai soal perniagaannya dimana jika perniagaan yang dijalankan dengan cara berdosa, rezeki yang dimiliki tidak berkat.

BACA: PU Syed Dah Puas Tegur Kak KM, Hanya Mampu Berdoa

Memetik laporan mStar Online, Kak KM meluahkan rasa berang apabila pendakwah tersebut mengaitkan sentimen agama dengan perniagaannya serta memberi amaran jangan mengambil kerja tuhan.

“Kau jangan ambil kerja tuhan dan ini aku dah cakap banyak kali, bukan nak kurang ajar… aku tak takut nak cakap dengan kau, kalau kau nak datang face to face dengan aku, aku tak takut!

“Kau dah menilai orang, kau nak cakap aku ni pendosa, duit tak berkat.. kau kalau betul, tegur cara baik bukan memalukan macam tu. Semua orang baca, nak orang pandang kau apa? Mulia?,” katanya.

Dalam pada itu, Kak KM berkata dia boleh menerima teguran dengan hati terbuka namun bukan seperti yang dilakukan oleh pendakwah berkenaan yang disifatkan kurang ajar.

“Kak KM ni orang biasa.. kita boleh terima teguran ke, nasihat. Tapi bukanlah kau nasihat aku, aku nak terus pakai pakai tudung, sorry beb! Melainkan kita tersedar, dapat hidayah. Lagipun tengok cara tegur. Kalau kurang ajar macam tadi tu (pendakwah), kau jumpa depan-depan aku pun.. aku takkan hormat kau.

“Kak KM tak kisah pun apa orang nak fikir, dah lali selama enam tahun berniaga. Aku tak pernah peduli apa orang nak cakap, kita tahu apa kita buat. Kak KM dibesarkan dengan ilmu, kita tahu semua.. mengaji, solat, sekolah agama,” ujarnya.

Terdahulu, menerusi satu perkongsian di Instagram, pendakwah berkenaan memaklumkan sering disebut (tag) oleh netizen di media sosial mengenai Kak KM.


King Coco Idamkan Lelaki Gentleman, Tak Nak Yang Kaya

Kini bergelar ibu tunggal kepada dua cahaya mata, selebriti media sosial terkenal, King Coco idamkan lelaki yang gentleman atau budiman.

Menurut Coco atau nama sebenarnya Marshaira Ismail, dia mahukan lelaki sederhana dan bukan kalangan mereka yang berpangkat atau mempunyai gelaran tertentu.

“Yang bukan datuk, yang bukan tan sri. Tak nak yang kaya, biasa-biasa saja. Handsome (kacak) okeylah. Tak nak yang handsome sangat. Sedap-sedap saya lihat okey dah. Yang penting wajib gentleman (budiman),” katanya.

Terdahulu King Coco mendirikan rumah tangga dengan bekas juruterbang, Azrin Anas Abdul Shukor pada 1 Januari 2017. Hasil perkahwinan pasangan itu dikurniakan dua cahaya mata lelaki.


“Seksi Itu Subjektif, Saya Hanya Nak Jadi Diri Sendiri”

Baru-baru ini hangat diperkatakan mengenai pelakon Nora Danish yang dikecam oleh netizen selepas memuat naik foto ‘daring’ ketika bercuti di pulau Langkawi.

Susulan itu, Nora bertindak menutup ruangan komen Instagram miliknya. Namun Nora membuka semula ruangan komen sebaik berlepas pulang ke Kuala Lumpur.

BACA: Nora Danish Bangga Jadi Tikus Makmal, Harap Boleh Melancong Lagi

Mengulas mengenai penampilannya yang dikatakan ‘daring’, Nora menyifatkan perkataan seksi cukup subjektif buatnya dan dia hanya mahu menjadi diri sendiri.

“Perkataan seksi sangat subjektif. Ada kala apabila nampak kereta ‘sport’ melintas di depan mata, secara spontan terlintas dalam fikiran seksinya, sambil memuji reka bentuk.

“Apa yang penting, saya hanya ingin menjadi diri sendiri. Tetapi, saya nak ucap terima kasih kepada netizen yang memberi komen membina. Saya sayang anda semua.

“Insya-Allah, doa baik-baik. Bagi kelompok netizen yang asyik nak kecam, hentikanlah. Perbuatan buli siber tidak baik sebenarnya,” katanya.

Terdahulu, ramai mengecam penampilan Nora ketika bercuti di Langkawi yang dilihat agak seksi dan dikatakan tidak sesuai sebagai seorang yang beragama Islam.


Peminat Kecewa Tudung Wany Hasrita Makin Singkat

Sebut sahaja nama Wany Hasrita sememangnya ramai netizen suka dengan penampilan penyanyi itu yang sentiasa tampil sopan.

Bagaimanapun, baru-baru ini foto dikongsikan oleh Wany selepas menjayakan sebuah program muzik bersama rakan artis Sophia Liana menimbulkan rasa kurang senang peminat.

Tampil dengan busana rona turquoise, Wany ditegur oleh netizen yang mengatakan tudung yang digayakan oleh penyanyi itu agak singkat.

Peminat turut meluahkan rasa kecewa dan sedih dengan gaya tudung singkat tersebut sedangkan sebelum ini bertudung menutup dada.

Kata netizen lagi, mereka meminati Wany kerana biarpun bergelar artis namun penampilannya yang sopan bertudung labuh serta memakai handsock.

Meskipun foto tersebut dihujani dengan teguran namun Wany tidak memberikan sebarang jawapan balas mengenai perkara itu.

Untuk rekod, Wany menunaikan haji di Tanah Suci Makkah selepas menerima tawaran daripada kerajaan Arab Saudi sekitar Ogos 2019.


Lama Tiada Job, Mila Jirin Tak Puas Hati KJ Belum Sedia Buka Majlis Sosial

Semalam, Menteri Kesihatan Khairy Jamaluddin keluarkan kenyataan bahawa majlis sosial mungkin menjadi sektor terakhir dibuka.

Perkara itu mendapat perhatian, penyanyi dah usahawan Mila Jirin tampil menyuarakan pendapatnya mengenai perkara itu apatah lagi sudah dua tahun perniagaan industri perkahwinannya tidak dapat beroperasi.

“Saya tidak kisah sekiranya ada pihak nak kecam atau kritik saya disebabkan perkongsian saya. Saya hanya menyuarakan bagi pihak industri perkahwinan.

“Bukan saya cakap hanya kapasiti saya seorang tetapi ramai kawan-kawan dan semua yang terlibat dalam industri perkahwinan terkesan.

“Kami tertekan sebab perniagaan tak dapat beroperasi hampir dua tahun. Apa beza makan beramai-ramai di restoran dengan makan di majlis perkahwian?” katanya.

Dalam pada itu, Mila akui terkilan apabila tiada pihak yang memanggil pihak daripada industri sosial untuk berbincang mengenai isu berkenaan.

“Saya terkilan seba semua industri sosial tidak dipanggil kementerian untuk berbincang. Kami bukanlah mahu minta bantuan dari segi kewangan.

“Tapi beri kami peluang untuk berbincang idea macam mana SOP untuk majlis sosial. Rasanya seluruh rakyat dah faham kini hidup dalam norma baharu.

“Sekurangnya beri kelonggaran seperti jemputan dalam 50 orang dalam masa beberapa jam. Kami akan ikut SOP yang ditetapkan,” katanya.


Netizen Teruja Ustaz Ebit Lew Kembali Aktif Di Media Sosial

Selepas lebih seminggu menyepi daripada media sosial, semalam pendakwah terkenal, Ustaz Ebit Lew memuat naik perkongsian di Instagram.

Memuat naik video berada di pasar raya miliknya, Elewsmart, pendakwah itu hanya menulis kapsyen ringkas,’Segala puji bagi Allah’.

Perkongsiannya itu mendapat pelbagai reaksi daripada netizen yang meluahkan rasa syukur melihat pendakwah itu kembali aktif di media sosial. Tidak kurang juga, ramai mengatakan rindu untuk melihat perkongsian dan misi kebajikan pendakwah berkenaan.

Terdahulu, pada 20 Ogos lalu siasatan ke atas Ebit Lew dilakukan berikutan aduan diterima daripada beberapa individu yang mendakwa pendakwah itu melakukan gangguan seksual.


PU Syed Dah Puas Tegur Kak KM, Hanya Mampu Berdoa

Menerusi satu perkongsian di Instagram, Pencetus Ummah (PU) Syed memaklumkan sering disebut (tag) oleh netizen di media sosial mengenai anak pelakon veteran, Normah Damanhuri iaitu Kak KM.

PU Syed berkata seorang netizen sering tag namanya mengenai Kak KM, bagaimanapun pendakwah bebas itu berkata dia sudah beberapa kali memberi teguran kepada usahawan itu. Katanya, seharusnya suami, ahli keluarga terdekat wajib menegur dan menasihati usahawan tersebut agar menutup aurat.

“Untuk makluman, ambe dah beberapa kali tegur kak KM ni..namun tiada hasil. Kita hanya mampu doa moga dia sedar, tubuhnya itu bukan seperti haiwan yang boleh ditonton senang-senang oleh makhluk lain..kecuali mahramnya sahaja.

“Jika dia ada suami..maka suaminyalah yabg perlu tegur dan jika tak ditegur..berdosalah dia..bahkan dayus! Tetapi jika dia tiada suami, ibu ayahnya, adik beradiknya wajib menegur,” katanya.

Dalam pada itu, PU Syed turut menyentuh mengenai soal perniagaannya dimana jika perniagaan yang dijalankan dengan cara berdosa, rezeki yang dimiliki tidak berkat.

“Bahagian dunia ni sementara sahaja..celaka di akhirat adalah yang paling sengsara..berniaga dengan cara dosa..maka rezekimu tidak berkat..bahkan mendatangkan dosa,” tulisnya.

Dalam entri tersebut, PU Syed turut berkongsi cadangan kepada pihak berwajib agar menguatkuasakan pemakaian patuh syariat kepada semua umat Islam di Malaysia.

“Ambe mohon pihak berwajib agar kuat kuasakan pemakaian patuh syariat kpd semua umat Islam di Malaysia..gubal undang-undang agar boleh saman atau penjarakan mereka yg mendedah aurat dikhalayak,” tulisnya.


Faizal Hussein Tak Kecoh Kalau Dapat Offer Gaji Ciput

Isu bayaran rendah buat pelakon senior bukan perkara baru. Biarpun ramai bersuara mengenai perbezaan bayaran antara artis lama dan baru, namun ada yang memulih berdiam diri.

Bagi pelakon senior Faizal Hussein, sebagai anak seni harus menjaga maruah sebagai pelakon dan tidak perlu menghebahkan kepada umum tentang nilai atau bayaran yang ditawarkan.

“Sebenarnya andai seseorang pelakon itu ditawarkan bayaran murah dan dia tak nak buat, dia tak perlu cakap dekat sosial media atau khalayak ramai. Kita tak seharusnya beritahu orang dibayar murah.

“Saya pernah di blacklist oleh stesen TV selama 20 tahun, perkara itu memang dah biasa. Katika di peringkat itu saya tak pernah pun beritahu akhbar yang saya tak ada job dengan stesen berkenaan.

“Hakikatnya kalau saya di blaclist oleh stesen itu, bukan bermaksud saya tak laku dekat stesen lain. Stesen lain menghargai saya dan saya percaya rezeki itu ada di mana-mana,” katanya.

Dalam pada itu, Faizal berkata dia akan memastikan setiap bayaran diterima itu berbaloi dengan kemampuan. Ujarnya, jika tidak setuju dengan bayaran, dia tidak akan mengambil tawaran tersebut.

“Saya memang details sikit dalam memilih naskhah dan isu bayaran. Kalau saya tak setuju dengan bayaran tu saya tak akan buat projek berkenaan. Saya memang cari nafkah dengan lakonan sahaja jadi sudah tentunya saya akan memastikan bayaran yang diterima berbaloi.

“Tapi sebenarnya isu bayaran pun bergantung kepada situasi, kalau kawan saya Rashid Sibir telefon dan buat tawaran berapa pun saya terima je sebab dah kenal lama,” katanya.


Rita Rudaini Dedah ‘Airit’ Gabungan Nama Dengan Bekas Suami

Hampir lapan tahun bergelar ibu tunggal kepada dua cahaya mata bukan perkara mudah buat pelakon Rita Rudaini kerana dialah ibu dan dia juga bapa.

Baru-baru ini, Rita memuat naik perkongsian mengimbau kenangan ketika zaman bercinta dengan bekas suaminya, Aidil Zafuan.

BACA: Rita Rudaini Bengang Rider Letak Makanan Atas Tempat Buang Sampah

Menerusi entri itu, Rita berkongsikan foto jersi lama yang ditemuinya ketika mengemas pakaian lama. Tertera nama pada jersi tersebut gabungan namanya dan juga Aidil iaitu Airit ketika mereka hangat bercinta satu ketika dahulu.

Diruangan komen, Rita mengakui zaman percintaanya sangat manis apatah lagi ketika itu mereka sudah pun menggabungkan nama untuk diberikan pada bakal anak.

Rita mendirikan rumah tangga bersama pemain bola sepak Mohd Aidil Zafuan Abdul Radzak. Namun bercerai pada 2013. Hasil perkongsian hidup, mereka dikurniakan dua cahaya mata lelaki, Airit Rayyan Rizqin dan Airit Qaqa Arjuna.


Bermula Dengan Pinjam Mesin Jahit, Tapi Sekarang Siap Ada Jenama Rekaan Sendiri!

Bermula dengan hanya meminjam mesin jahit peninggalan arwah nenek suaminya, kini Siti Armah Md. Shahri, 47, dianggap sebagai usahawan jahitan yang berjaya apabila hasil jualannya semakin mendapat sambutan.

Pada mulanya, anak kelahiran Pontian, Johor itu memulakan perniagaan secara kecil-kecilan sejak 12 tahun lalu dengan mengambil upah tempahan pakaian lelaki, wanita dan kanak-kanak untuk menambah pendapatan sampingan.

Siti Armah yang sebelum ini hanya menggunakan mesin jahitan hadiah peninggalan arwah nenek suaminya, mula menghasilkan reka bentuk pakaian sendiri, Linen Sutera Enterprise untuk dijual di kedai pakaian berhampiran rumahnya.

“Saya tidak menyangka hasil titik peluh saya pergi dari satu kedai ke satu kedai untuk menjual reka bentuk sendiri dan menawarkan tempahan jahitan mampu memperkenalkan jenama pakaian sendiri di mata masyarakat.

“Alhamdullillah, saya kini mempunyai enam pekerja, belasan mesin jahitan dan sebuah kedai termasuk turut mengambil tempahan pelanggan dari luar negara,” katanya ketika ditemui baru-baru ini.

Beliau berkata, sejak jenamanya mula dikenali, hampir setiap minggu dia menerima permintaan orang ramai, malah mendapat tempahan untuk pakaian hospital di sekitar daerah ini.

Selain itu, Siti Armah juga pernah menghasilkan pakaian untuk golongan artis terkenal antaranya Lisdawati dan Erra Fazira yang masing-masing berpuas hati dengan kualiti dan kekemasan jahitannya.

“Saya sentiasa mementingkan kualiti dan kepuasan pelanggan kerana mereka adalah sumber rezeki saya selama ini.
“Di samping itu, pelbagai kursus, bengkel dan latihan anjuran Amanah Ikhtiar Malaysia (AIM) yang disertai, banyak meningkatkan ilmu pengetahuan dalam bidang keusahawanan,” katanya.

Bercerita mengenai pengalamannya sebagai sahabat AIM Cawangan Johor Bahru, katanya, pinjaman dilakukan membolehkannya mengembangkan lagi peniagaan menerusi pembelian beberapa mesin jahitan yang dapat melicinkan usaha untuk menghasilkan kuantiti tempahan dalam kuantiti yang lebih banyak.

“Pinjaman diberikan AIM sejak 2009 membolehkan saya mengambil tempahan dengan banyak khususnya pada sambutan perayaan dan mengambil tender daripada syarikat kerajaan dan swasta.

“Walaupun terpaksa berdepan dengan keadaan ekonomi yang sangat mencabar ketika ini, AIM banyak membantu dalam memberi nasihat dan ilmu serta memastikan perniagaan saya kekal relevan pada masa akan datang,” katanya.

Orang ramai yang berminat untuk membuat tempahan pakaian lelaki, perempuan dan langsir, boleh menghubungi Siti Armah di talian 013-7608384 atau boleh terus ke kedainya yang terletak di No 4 Jalan Permas 14/6 Bandar Baru Permas Jaya, Masai, Johor.


Netizen Dedah Yuran Sekolah Anak Nora Danish Hampir RM40,000 Setahun

Semalam, pelakon Nora Danish berkongsikan video menghantar anak sulungnya Putera Rayqal ke sekolah berasrama penuh Kolej Tuanku Ja’afar. Nora juga tidak dapat menahan sebak apabila terpaksa berjauhan dengan anaknya buat pertama kali.

Namun, lain pula bagi netizen yang tertanya-tanya sekolah mana yang mengambil kanak-kanak berusia 12 tahun untuk tinggal di sekolah berasrama.

Seorang pengguna Facebook yang juga merupakan peguam mendedahkan yuran sekolah berasrama berkenaan yang merupakan sekolah persendirian elit di Malaysia.

Hasil carian mengenai yuran tahunan Koleh Tuanku Ja’afar itu turut mengejutkan pengguna Facebook berkenaan kerana boleh membeli tanah dan kahwin baru dua kali.

Menerusi perkongsiannya, yuran tahunan untuk Tahun 5 dan 6 adalah RM39,690 untuk setahun. Namun itu tidak termasuk yuran ‘after school care’ sebanyak RM12,000 setahun.

Lebih mengejutkan, yuran tahunan untuk sekolah menengah yang tinggal di asrama hampir RM150,000 setahun.

Perkongsian netizen itu mendapat pelbagai reaksi daripada netizen yang turut terkejut dengan bayaran yuran tersebut namun tidak hairan jika ada yang berkemampuan menghantar anak ke sekolah berkenaan.


‘Formula’ Resipi Gula Melaka Peroi Pasangan Suami Isteri Ini Betul Istimewa

Sekali pandang, gula Melaka yang dihasilkan perusahaan industri kecil sederhana (IKS), Ayizah Nur Enterprise di Johor ini seperti yang kebanyakan terdapat di pasaran.

Namun, tidak ramai sedar akan kelebihan Gula Melaka Peroi yang diusahakan Nor Azizah Omar, 41, bersama suaminya, Nazri Rusli, 48, di bengkel pemprosesan diusahakan mereka.

Nor Azizah, mempunyai ‘formula’ mencipta resipi gula Melaka yang dibangunkan bersama suaminya hampir 10 tahun.

Diproses setiap hari sebanyak 250 kilogram (kg) Gula Melaka Peroi menggunakan air nira kelapa segar, menjadikan produk yang dihasilkan menarik perhatian.

“Penggunaan gula Melaka bukan sahaja dalam masakan atau kuih-muih tetapi ia juga boleh dijadikan sebagai penyedap rasa bagi minuman.

“Selain kualiti gula Melaka, keunikan produk ini yang hancur atau peroi juga memudahkan penggunaannya tanpa perlu diketuk atau hiris seperti gula Melaka lain di pasaran,” katanya ketika ditemui di bengkel pemprosesan gula Melakanya.

Katanya, untuk memastikan kualiti gula Melaka terjamin, air nira kelapa akan dihimpun seawal pukul 6 pagi setiap hari dan proses memasak gula dijalankan selama 45 minit.

“Pada permulaan perniagaan, gula ini dimasak secara manual dan kini dengan adanya teknologi mesin yang canggih, proses penghasilan gula Melaka peroi lebih cepat.

“Sehari, proses memasak dilakukan sebanyak 10 kali untuk menghasilkan 250 kg gula Melaka dan menjelang musim perayaan, ia terpaksa digandakan untuk memenuhi permintaan pasaran dari seluruh Malaysia,” katanya.

Pensijilan Halal diperoleh melalui program latihan anjuran Unit Pembangunan Usahawan, Amanah Ikhtiar Malaysia. Di samping itu juga, pelbagai kursus, bengkel dan latihan anjuran AIM telah disertai bagi meningkatkan ilmu pengetahuan di dalam bidang keusahawanan.

Menerusi pengalamannya sebagai Sahabat Amanah Ikhtiar Malaysia (AIM), katanya, pinjaman dilakukan membolehkan gula Melaka diusahakan itu melalui pembaharuan pembungkusan produk dan sekali gus pembiayaan AIM digunakan untuk membesarkan ruang premis perniagaan.

“Pembungkusan produk memainkan peranan penting dan ia perlu menarik tumpuan pengguna.

“Pinjaman diberikan AIM sejak 10 tahun lalu membolehkan saya melakukan inovasi pada gula Melaka yang diusahakan selain dijadikan modal pusingan di waktu mencabar,” katanya.

Untuk maklumat lanjut, anda boleh hubungi Nor Azizah Omar di talian 012-694 7652.


Elyana Dicadang Guna Ubat Khas Berharga RM50,000

Bakal menjalani sesi kedua rawatan kimoterapi pada Jumaat ini, penyanyi Elyana dicadangkan doktor menggunakan satu ubat khas.

Bagaimanapun, Elyana berkata harga ubat tersebut agak mahal dan mencecah RM50,000 untuk satu rawatan. Ujarnya, ubat itu perlu digunakan untuk lima kali rawatan.

“Saya kini dalam perbincangan dengan pihak pengeluar ubat itu mengenai harga atau mendapatkan tajaan separuh harga,”

“Memang pening kepala juga sebab dalam keadaan sekarang, saya sebagai artis pun tak dapat bekerja seperti sebelum ini. Jadi, punca pendapatan terjejas,” katanya.

Berkongsikan keadaan kesihatannya selepas menjalani sesi pertama rawatan kimoterapi minggu lalu, Elyana berkata dia mengalami rabun yang semakin teruk.

“Selepas menjalani kimoterapi pertama, badan saya memang agak lemah. Perut pula rasa agak keras dan itu sedikit sebanyak mengganggu pernafasan.

“Paling saya rasakan adalah mata saya semakin kabur dan itu menyebabkan saya sakit kepala. Kadang-kadang, tengok telefon pun boleh pening. Untuk sel kanser itu mengecut atau tidak, saya belum dapat apa-apa maklumat daripada doktor memandangkan ini baru sesi pertama,” katanya.

Untuk rekod, Elyana menghidap kanser Limfoma tahap empat. Julai lalu, Elyana menjalani rawatan radioterapi pada bahagian hati dan pinggul bagi mengubati kanser dihadapinya sejak 10 tahun lalu.


Iqbal Bengang DSV Tak Habis Cakap Pasal Kahwin

Nampaknya masih tiada kesudahan lagi kisah cinta jutawan kosmetik, Datuk Seri Vida dan juga bekas pembantu peribadinya, Ahmad Iqbal.

Terbaru, Iqbal meluahkan rasa berang apabila Vida didakwa masih lagi memberi harapan palsu kepada dirinya serta mengatakan drama Vida mengatakan mereka akan berkahwin sangat keterlaluan.

“Keterlaluan! Tidak henti lagi dari mulut Datuk Seri Vida mengatakan kami akan berkahwin. Setiap hari, setiap kali live beliau saya lihat!t” tulisnya.

Malah, Iqbal turut meminta usahawan itu berhenti mempergunakan serta mempermainkan orang ramai mengenai kisah cinta mereka. Kata Iqbal lagi, sudah dua minggu dia dan Vida tidak berhubung, malah sudah membatalkan dewan hotel untuk majlis mereka.

“Cukup-cukuplah pergunakan masyarakat. Saya dengannya sudah dua minggu langsung tidak berhubung. Saya sudah batalkan segala tempahan dewan hotel. Kasihan, tidak hanya saya rasa dipermainkan malahan masyarakat juga jadi keliru,” katanya.

Terdahulu, kenyataan Iqbal menjadi bualan ramai mengatakan Vida merupakan wanita pertama yang disentuh dan wanita terakhir. Ujarnya disebabkan itu juga dia mahu berkahwin dengan Vida, bukan kerana harta seperti yang didakwa netizen.


Atikah Suhaime Takut Gemuk Walaupun Makan Tauhu Seketul

Menerusi satu perkongsian di Insta Story, pelakon Atikah Suhaime meluahkan rasa dan dilema mengenai maslaah berat badannya.

Atikah berkata dia merancang pelan diet untuk dirinya dengan cara tersendiri. Malah, Atikah berkata di usia 30 tahun, makan seketul tauhu boleh menaikkan berat badan.

BACA: Atikah Suhaime Pelik Kurang Dapat ‘Like’ Walaupun Ada 1 Juta Followers

“Jadi sekarang saya merancang untuk ‘crush diet’ (diet melampau) untuk tiga hari dan kembali pada diet sihat (pada hari keempat). Kemudian buat balik ‘crush diet’,”

“Kadangkala saya mendapati walaupun cuma memakan seketul tauhu pun boleh menyebabkan saya menjadi gemuk dengan mudah bila sudah berusia 30 tahun,” tulisnya.

Sementara itu, menerusi satu perkongsian lain, Atikah berkata dia masih berpegang pada prinsip ‘sayangi tubuh badan sendiri’. Namun, dia mahu kelihatan cantik dan bergaya kerana perkara itu boleh membuatkan dia berasa yakin dan gembira.

“Saya mahu kelihatan menarik dan cantik ketika bergaya. Anda mungkin boleh untuk tidak bersetuju. Tetapi saya rasa itu adalah satu-satunya cara untuk saya rasa gembiran dan yakin apabila saya kelihatan menarik,” katanya.

Sebelum ini, Atikah mendedahkan dia terpaksa menolak banyak tawaran lakonan kerana mengalami pertambahan berat badan sejak Covid-19 kerana merasakan dirinya kelihatan seperti seekor ikan paus.


Syatilla Loya Tengok Rumah Sendiri, Shaheizy Sam Mengidam Roti Bakar

Baru-baru ini, pelakon Shaheizy Sam mengambil keputusan untuk membawa isteriya, Syatilla Melvin yang loya melihat rumah sendiri berpindah ke sebuah service apartmen di Kuala Lumpur.

Menurut Sam, dia tidak sanggup melihat emosi isterinya terganggu lebih-lebih lagi ketika hamil anak ketiga yang masih dalam trimester pertama.

BACA: Loya Tengok Rumah Sendiri, Shaheizy Sam Bawa Syatilla Pindah Hotel

“Dia tak pernah jadi macam ini, waktu anak pertama dan kedua dulu semuanya okay je. Tapi sekrang ni hamil anak ketiga ni dia asyik duduk melepek je atas sofa, tak ada mood nak borak. Bila dia tengok rumah kami mood jadi tak baik, rasa loya,” katanya.

Sam berkata sepanjang mengalami alahan tersebut, Syatilla dilihat jarabg berada di rumah sebaliknya sering berada di pejabat dan rumah adik-beradiknya yang lain.

“Dia cakap nak cuba duduk kat sini beberapa hari, kalau dah okay nanti kami balik ke rumah dan pantau perubahannya. Syukur apabila dah keluar rumah ni dia jadi semakin baik, normal serta boleh berborak dan ceria,” katanya.

Dalam pada itu, Sam berkata isterinya tiada mengidam makanan tertentu, sebaliknya dirinya yang mengidam dan suka makan roti bakar.

“Terus terang sejak Syatilla mengandung anak pertama sampai sekrang saya selalu mengidam roti bakar. Kalau pergi kedai mamak saya akan pesan 10 set roti bakar. Bila makan tu nikmat dia Ya Allah sedapnya. Tilla pula tak ada mengidam apa-apa lagi,” katanya.

Sam mendirikan rumah tangga dengan Syatilla pada 8 Februari 2016. Pasangan ini dikurniakan dua cahaya mata, Syeriv Samsheizy, 4 dan Sarima Samheizy kini berusia setahun.


Nana Mahazan Syukur Rezeki Melimpah Ruah Selepas Berhijab

Membuat keputusan untuk berhijrah dengan tampil berhijab pada Ogos lalu, penyanyi dan pengacara Nana Mahazan meluahkan rasa syukur rezeki untuknya tidak pernah putus.

Malah, Nana berkata dia turut terkejut apabila menerima banyak tawaran selepas berhijab. Malah, Nana berkata perniagaan yang diusahakannya turut dipermudahkan.

“Alhamdulillah. Ini semua kuasa Tuhan. Saya terkejut apabila saya menerima pelbagai tawaran baru selain bisnes yang diusahakan berjalan dengan lancar.

“Pada awalnya memang ada terdetik rasa takut kalau tawaran dalam bidang seni akan berkurangan, tapi saya enggan terlalu memikirkan soal itu kerana percaya dengan rezeki Allah.

Bagi saya, Tuhan boleh tarik rezeki bila-bila masa. Tapi, selagi kita taat kepada segala perintah-Nya pasti semuanya akan dipermudahkan,” katanya.

Dalam pada itu, Nana turut berharap kepada mereka yang mahu berubah ke arah kebaikan supaya tidak takut kerana soal rezeki di tangan Allah.

“Jangan takut untuk berubah kerana setiap kebaikan yang kita lakukan pasti akan meraih ganjaran lumayan.

“Cuma kita perlu sentiasa jujur dan punya niat yang betul. Jangan berubah kerana orang lain, sebaliknya kita sendiri yang nak dipandang baik di sisiNya,”katanya.


Rita Rudaini Bengang Rider Letak Makanan Atas Tempat Buang Sampah

Menerusi satu perkongsian di Instagram semalam, pelakon Rita Rudaini meluahkan rasa bengan dengan sikap penghantar makan yang melakukan kerja sambil lewa.

Menurut Rita, dia ada memesan makanan namun ia ditelakkan di tempat panas dan terdedah. Lebih membuatkan Rita geram, makanan itu ditelakkan atas tempat pembuangan sampah.

“Benda makan..rezeki..letak dekat tempat panas dan terdedah. Apa salahnya letak dekat tempat teduh. Inilah segelintir penghantar makanan yang tidak ikhlas dan tak bertanggungjawab pada kerja dan rezeki dia sendiri. Makanan diletakkan atas tempat pembuangan sampah pula tu,” tulisnya.

Bagaimanapun, dalam entri tersebut Rita mengatakan dia tidak menuduh semua kerana ada penghantar makanan yang sangat bertanggungjawab.

“Saya bukan cakap semua, ada setengah hormat dengan makanan, letak depan pintu dan ditempat tertutup, siap dengan lapik lagi,” katanya.


Intan Najuwa Dikecam Pakai Skirt Pendek

Baru-baru ini perkongsian terbaru pelakon Intan Najuwa menjadi perhatian ramai apabila memuat naik gambarnya memakai skirt pendek.

Menerusi foto tersebut, Intan menggayakan skirt potongan pendek paras paha dengan corak kotak-kotak bersama kemeja putih.

Seperti sudah disangka, ada segelintir menegur cara pemakaian pelakon itu serta menasihatinya untuk menjaga aurat.

Malah, ada yang mengatakan skirt yang dipakai oleh Intan itu seolah-olah tuala mandi dan kain pelikat melihatkan pada coraknya. Tidak kurang juga ada yang meninggalkan komen sindiran mengatakan adakah tempatnya sedang banjir kerana memakai skirt pendek tersebut.

Bukan kali pertama ditegur mengenai cara pemakaiannya sebelum ini juga Intan pernah dikecam ketana tampil berpakaian seksi.


“Tak Nak Caprice, Dia Tak Menepati Citarasa Saya”

Sekian lama tak dengar cerita mengenai Instafamous ini, terbaru King Coco mengesahkan sudah pun bercerai dengan suaminya, Azrin Anas Abdul Shukor.

Susulan berita tersebut, ada sahaja idea dikalangan netizen yang mahu menjodohkan ibu tunggal kepada dua cahaya mata itu dengan penyanyi rap Caprice.

Kata netizen, kedua-dua mereka sangat sesuai dijodohkan kerana mempunyai persamaan iaitu pelat dalam bertutur.

Bagaimanapun, Coco atau nama sebenarnya Marshaira Ismail berkata dia tidak minat dijodohkan dengan penyanyi itu kerana Caprice tidak menepati lelaki idamannya.

“Tak mau la saya, saya tak nak kena ‘bang bang’. Tak naklah. Saya kenal dia, kawan dengan dia, tapi untuk ke fasa seterusnya tidaklah. Caprice tak menepati citarasa saya. Sorry Cap,” katanya.

King Coco mendirikan rumah tangga dengan bekas juruterbang itu pada 1 Januari 2017. Hasil perkahwinan pasangan itu dikurniakan dua cahaya mata lelaki.


Nora Danish Menangis Anak Masuk Sekolah Asrama

Perkongsian pelakon Nora Danish menjadi perhatian apabila tidak dapat menahan emosinya ketika menghantar anak sulungnya, Putra Rayqal Ramli Rizal Ashram ke sekolah swasta berasrama penuh.

Menerusi satu perkongsian lain, anaknya yang kini berusia 12 tahun itu akan menyambung persekolahan di Kolej Tuanku Ja’afar yang terletak di Mantin, Negeri Sembilan.

BACA: Nora Danish Bangga Jadi Tikus Makmal, Harap Boleh Melancong Lagi

Nora turut meluahkan rasa rindu terhadap anaknya itu serta memberi pesanan kepada Rayqal untuk menghubunginya jika ada masa.

“Kamu adalah kekuatan dan sebab mommy menjadi diri mommy pada hari ini. Sebab kamu sayang. Mommy sayangkan kamu. Tolong hubungi mommy jika kamu ada masa,” tulisnya.

Dalam satu entri berbeza, kelihatan Nora bersama suaminya Nedim dan bekas suaminya,Jejai menghantar Rayqal ke sekolah berkenaan.

Rayqal merupakan cahaya mata pertama Nora daripada perkahwinan terdahulu dengan Jejai. Pasangan itu bagaimanapun bercerai pada 2008 selepas dua tahun berkahwin.

Nora kemudian mendirikan rumah tangga dengan Nedim Nazri pada 2017 dan dikurniakan seorang cahaya mata lelaki Mohamed Neqayl Nedim kini berusia tiga tahun.